text:
Jan Müller
08.11.2017 - 14:36
Tíðindi/Greining. At oljan nærkast Føroyum er ein óreingilig sannroynd, nú oljufelagið Siccar Point Energy hevur tikið avgerð um at útbyggja oljukelduna CAMBO, sum liggur bert fáar kilometrar frá føroyska markinum. Onkur eygleiðari hevur entá gitt, at hon liggur á sjálvum markinum. Hon er bert ein av fleiri keldum nær markið, sum helst verða útbygdar komandi árini. Oljueygleiðarar rokna nevniliga við, at eftir Cambo koma aðrar útbyggingar, Rosebank, Suilven og Tornado, soleiðis at vit fara at síggja eitt spildurnýtt undirstøðukervi verða skapt beint hinumegin markið. Um somu tíð gera føroyskir myndugleikar eitt stórt og miðvíst arbeiði at eggja oljufeløgum til at kanna føroysku undirgrundina nærhendis eisini.
Nýtt oljufelag ger um seg
Ein nýggj framleiðandi oljuleið verður skjótt veruleiki heilt nær Føroyum, nú nýggja oljufelagið á Atlantsmótinum “Siccar Point Energy” hevur megnað at sannføra stórar íleggjarar um, at nógv olja er at fara eftir og fáa upp komandi árini skamt frá føroyska markinum.
Flestu av okkum minnast stóru yvirskriftirnar í altjóða miðlum, tá oljufelagið BP fyrst í 90-árunum gjørdi eitt risastórt oljufund, Foinaven, millum Hetland og Føroyar. Tíðindini tá um nýggju oljukelduna so tætt við Føroyar fingu av álvara altjóða oljufeløg eisini at vísa grannalagnum, tvs. føroyska landgrunninum, ans. Nøkur fá ár seinni var enn ein oljurisi, Schiehallion, funnin í sama umhvørvi. Hesar báðar oljukeldurnar og seinni aðrar við so tætt við Føroyar vóru eygnaopnarin og tískil eisini ein av katalysatorunum undir fyrstu oljuleitingini á føroyska landgrunninum. Teir 9 brunnarnir, sum vórðu boraðir frá 2001 til 2014, prógvaðu, at ein virkin kolvetnisskipan er í føroysku undirgrundini, og haraftrat vóru eisini bæði olju- og gassfund gjørd, tó at hesi higartil ikki hava verið mett nóg stór til at kunna byggjast út til lønandi framleiðslu.
Í 2015 vóru eingi útlendsk oljufeløg eftir í Føroyum. Men tað forðaði ikki føroyskum myndugleikum at fyrireika nýggja útbjóðing og leiting á føroyska landgrunninum. Og úrslitið gjørdist 4. útbjóðing, sum lat upp 17. mai í ár. Hon letur aftur 17. februar næsta ár.
Duraopnari
Tá Foinaven og Schiehallion oljuleiðirnar vórðu funnar fyrst í 90-unum, vóru tær einki minni enn duraopnarin til føroyska oljuleiting. Seinastu árini hava vit sæð, at nýggjar olju- og gassleiðir verða funnar á Atlantsmótinum, men ikki nóg mikið við tí, fleiri teirra eystan fyri føroyska markið verða eisini útbygdar til framleiðslu, sjálvt um talan er um djúpt vatn, harðbalt veðurlag og øki uttan infrastruktur frammanundan. Og sjálvt við einum lutvíst “lágum” oljuprísi halda íleggjarar seg ikki aftur eftir øllum at døma.
Tað kom tí sera óvart á altjóða oljuumhvørvið, tá tað nú um dagarnar varð kunngjørt, at tann oljukeldan, sum liggur næst føroyskum øki, Cambo, nú verður útbygd til framleiðslu. Ein avgerð, sum uttan iva eisini kann fáa stóran týdning fyri royndirnar hjá føroyingum at finna og framleiða kolvetni í grannalagnum.
Fyrst Cambo – síðani Rosebank
Cambo keldan, sum nú skal byggjast út, varð funnin í 2002, og tvey ár seinni varð enn ein oljukelda, hesaferð nógv størri, Rosebank, funnin í sama umhvørvi. Í løtuni umrøða oljufeløg, sum eiga hesa kelduna, teirra millum Siccar Point, møguleikan fyri at byggja hana út. Tey hava biðið fleiri skipasmiðjur um tilboð uppá eitt stórt oljuframleiðsluskip.
Vit hava sæð nýggjar framleiðandi oljuleiðir á Atlantsmótinum vestan fyri Hetland gerast veruleiki seinastu mongu árini, uttan at nakað lønandi oljufund er gjørt á føroyska landgrunninum. Men hóast fyrsta føroyska oljan enn kann tykjast langt vekk, so er tað tó ein sannroynd, at grannaoljan nærkast markinum í hvørjum. Tvs. at vit í Føroyum eru vitni til, at nýggjar oljuleiðir verða funnar og útbygdar í grannalagnum og alsamt nærri og nærri Føroyum.
Hyggja vit eftir oljusøguni vestan fyri Hetland, so varð ein tann størsta oljukeldan í Europa, Clair, funnin í 1977, miðskeiðis millum Hetland og føroyska markið. Hon goymir einki minni enn 9 mia. tunnur av olju og er í dag ein hin mest týðandi framleiðandi keldan á stóra bretska landgrunninum. Seinni eru so aðrar stórar oljukeldur sum Foinaven og Schiehallion, ið liggja uppaftur nærri Føroyum, farnar undir framleiðslu. Í fjør varð sett hol á fyrstu stóru gasskelduna, Laggan Tormore, somuleiðis stutt frá markinum. Og fyrr í ár vórðu tvær aðrar gasskeldur, Edradour og Glenlivet, knýttar í gassleiðingina frá Laggan Tormore, sum gongur til Sullom Voe í Hetlandi.
Halda vit fram at eygleiða søguna, so eru ikki færri enn fýra oljukeldur funnar bert fáar kilometrar frá føroyska markinum, Rosebank, Cambo, Suilven og Tornado. Og útlit eru nú til, at hesar verða úbygdar komandi árini. Og leita vit longur suður í Hetlandsrennuni, finna vit tvey nýggj oljuøki aftrat. Solan keldan fór undir framleiðslu nøkur ár herfyri, og nú verður so arbeitt við at fyrireika framleiðslu frá einum spildurnýggjum oljuøki við Lancaster sum høvuðskeldu.
Søgan vísir okkum, at økið millum Hetland og Føroyar er við at gerast ein nýggjur Norðsjógvur, og at vit bert eru vitni til byrjanina.
Nýtt spennandi vegamót
Við útbygging av Cambo, sum júst hevur skift hendur frá OMV til Siccar Point, eru vit so komin til enn eitt vegamót í oljusøguni á Atlantsmótinum. Siccar Point Energy, sum er av teimum nýggju og mest áhugaverdu aktørunum á Atlantsmótinum, hevur keypt seg inn í eina rúgvu loyvum vestan fyri Hetland, og liggja fleiri teirra stutt frá føroyska markinum bæði eystanfyri og sunnanfyri markið.
Í vikuni sendi felagið út tíðindaskriv, sum hevur havt stóru yvirskriftirnar í nærum øllum altjóða oljumiðlum. Her ger felagið vart við, at tað hevur gjørt eina slóðbrótandi avtalu við eina av heimsins størstu veitarafyritøkum til oljuvinnuna, Baker Hughes, um at byggja út oljukelduna Cambo skjótast gjørligt. Baker Hughes og Siccar Point ganga við hesi serstøku avtalu heilt nýggjar leiðir, har eitt fyristøðufelag og ein veitari ganga saman um eina útbygging frá nærum a til z. Ein gamal kenningur frá føroysku oljuleitingini, pallurin West Hercules, skal bora ein avmarkingarbrunn á Cambo kelduni tíðliga í komandi ári. Eisini er ætlanin at testa brunnin. Tað merkir, at tað er bara ein spurningur um tíð, til vit fara at síggja eina veruliga útbygging fara av bakkastokki. Útbyggingin verður gjørd í tveimum. Fyrst verður útbúnaður settur upp á havbotninum, haðani olja verður tikin upp úr undirgrundini. Talan er um eitt sonevnt “Early production system (EPS)”. Eftir tað verður seinni partur av útbyggingini fyrireikaður, og tá skal finnast fram til, hvør tann besti útbyggingarhátturin er tvs. antin eitt framleiðsluskip ella ein framleiðslupallur.
Týdning fyri Føroyar
Avgerðin hjá Siccar Point, so skjótt eftir at hava keypt upp allar ognirnar hjá eysturríkska oljufelagnum OMV, at kunngera eina útbygging í einum lutvíst fjarskotnum øki á Atlantsmótinum, kemur heilt óvart á mong, og helst eisini á tey, sum standa á odda fyri føroysku oljuleitingini. Tí henda avgerð er ein staðfesting av, at umrødda økið heilt tætt upp at føroyska markinum, framvegis er áhugavert og lønandi at gera íløgur í, entá við tí neiligu gongdini, sum annars hevur verið í eitt nú oljuprísinum og harvið áhuganum at gera íløgur í sokallaðum dýrum, fjarskotnum og kostnaðarkrevjandi økjum.
Gongdin í oljuvinnuni er so eisini oftani tann, at oljufeløg, sum byggja út fund til framleiðslu, hyggja eisini eftir økjum, ið liggja í grannalagnum, og her kann tað møguliga henda, at eitt felag sum Siccar Point einaferð í framtíðini, fer at varpa ljós á loyvi føroysku megin markið, tætt við Cambo. Tvs. at útbyggingin av Cambo og møguliga øðrum keldum við markið eisini, gerst ein nýggjur duraopnari til føroyska landgrunnin.
Tað er eisini áhugavert at bíta merki í, at nettup sama Siccar Point, hevur keypt seg inn í fleiri aðrar oljukeldur við markið, m.a. Rosebank, Suilven og Tornado. Tað liggur í kortunum, at allar hesar keldurnar fyrr ella seinni, verða útbygdar til ein spildurnýggjan “hub”, framleiðslukjarna, á Atlantsmótinum í einum øki, sum liggur heilt nær við føroyska markið. Hetta kunnu vera góð tíðindi fyri føroyska oljuleiting og eisini fyri føroyskt veitingarvirksemi til oljuvinnuna hinumegin markið.
Heimasíða hjá BP vísir fleiri av teimum mest týðandi oljukeldunum hjá felagnum, sum liggja millum Føroyar og Hetland
Cambo liggur so tætt upp at føroyska markinum sum hugsast kann.
Kortið vísir olju- og gasskeldur millum Hetland og føroyska markið. Cambo er ein teirra.
Fýra av teimum mest týðandi oljukeldunum hjá BP í heiminum liggja á Atlantsmótinum nær Føroyum.
Vit síggja teir níggju brunnarnar á føroyskum øki og so nakrar av mest týðandi keldunum í bretskum øki
Poul Michelsen, landsstýrismaður og Niels Christian Nolsøe, stjóri á Jarðfeingi hava verið flaggberar fyri føroyska oljuleiting, tá tiltøk eru í útlandinum.
Cambo, Rosebank, Suilven og Tornado, alt oljukeldur, sum liggja tætt við føroyska markið og sum helst verða útbygdar.
Fleiri av oljuleiðunum liggja tætt við Gullhornið, har fleiri av føroysku brunnunum vórðu boraðir
Nakrar av mest týðandi oljuleiðunum á Atlantsmótinum
Tíðindini frá Siccar Point og Baker Hughes um útbygging av Cambo
Nú Norðsjógvurin er við at tømast fyri olju, brúka bretskir myndugleikar nógva orku og pengar uppá at marknaðarføra økini á Atlantsmótinum t.d. eystan og sunnan fyri Føroyar
Økini, sum bretar bjóðaðu út í 30. útbjóðing herfyri, eitt tað størsta liggur eystan fyri føroyska markið
Økini sunnan fyri Føroyar kunnu fáa stóran týdning í framtíðar oljuleiting, eisini økini uttan fyri 200 fjórðingarmarkið, ið fleiri lond gera krav uppá, m.a. Føroyar
Skipaferðslan (og eisini oljupallar) millum Føroyar og Hetland. Vit síggja violettu cirklarnar hinumegin Hetlandsrennuna, sum eru framleiðandi oljukeldur beint eystan fyri markið.
Økið sunnan fyri Føroyar var partur av 29. útbjóðingini í Bretlandi og fara vit at síggja nógv meira leitivirksemi har í framtíðini. Komandi fimta útbjóðingin í Føroyum fer helst at vera norðan fyri hetta økið.
Fleiri stór oljufeløg varpa nú ljós á økið sunnan fyri Føroyar, har lítið er leitað higartil.
Jarðfeingi og Uttanríkis- og Vinnumálaráðið gera eitt stórt arbeiði fyri at marknaðarføra føroysku leitingina. Her Jarðfeingi saman við føroyska sendimanninum í Bretlandi, Áka Johansen á føroyskum bási.


c: text/html

text:
Leygardagin 3. september skipar Ítróttarfelagið Frælsi í Vágum fyri hálvum maraton, har runnið og gingið verður úr Gásadali til Sandavágs.
Nú ein vika er eftir til starturin verður skotin ígongd í Gásadali, hava higartil144 rennarar og 156, sum fara at ganga, teknað seg, so nú er ikki pláss fyri fleiri, siga fyrireikararnir.
Runnið verður eftir landavegnum úr Gásadali, omanfyri Bø til Sørvágs, síðan eftir gamla vegnum úr Sørvági, fram við terminalinum hjá Vága floghavn, eftir gamla vegnum til Vatnsoyrar og fram við Vatninum, gjøgnum Miðvág og komið verður á mál við kirkjuna í Sandavági. Tey, sum ætla sær at ganga fara sama veg, men tá komið er til Vatnsoyrar verður farið niðan eftir Vatnsdalsbrekku og eftir Vørðunum til Miðvágs, og komið verður á mál við kirkjuna í Sandavági.

robotstxt: allowed

filter: keep


text:
Anna í Runavík
Hey Lydia
Aftur í kvøld gleddist eg um at vitja heimasíðuna og síggja tínar vøkru málningar.
Lítli sonurin segði mamma kom og hygg at list :-)
Og var hann sooo glaður at síggja báðar okkara málningar her á síðuni.
Tove Simonsen
Hey Lydia:)
Flott heimasíða hjá tær:) OG fantastiska flottir málningar:)
Góða eydnu víðari við málingini:)
Kh Tove Simonsen
Anna í Runavík
Hey Lydia
Eg elski at vitja inn á hesa síđuna og síggja tínar vøkru, fantasifullu og stuttligu málningar..
Og so eigi eg 1 sjálv ;-)
Góđa eydnu viđ listaframsýningini á páskum, í Runavík.
Kh Anna Kristiansen
Anne-Grethe Kousgaard
Hej Lydia
Hvor har du lavet mange stærke billeder og de er skønne dine naivemalerier :-)
Torhild Tolfsen
TORHILD TOLFSEN | Svar19.05.2013 17.36
Et fantastisk maleri
Torhild Tolfsen
TORHILD TOLFSEN | Svar19.05.2013 17.41
Også et fantastisk maleri
Thurid
TURID sigur : 23.03.2013 23.18
So flott alt Lydia :)
Maj_britt
Kristian Mikkelsen
Mega flottar myndir
Rose
du er god LYDIA
Lydia
TAkk fyri tit
Marjun Fríðberg
Vakrar myndir Lydia, góða eydnu framyvir.
Hervør
So flott mostur :) tú ert absolut ein av mínum yndislistafólkum :)
Annikka Færø
flott heimasíða Lydia, góða eydnu við hesum:)
Jonatan
solrun
Nógv betri og meira yvirskodilig heimasída, vænti tú verdur glad fyri hana í mun til hina
Lydia
Tit eru vælkomin at senda eina heilsu her á síðuna.
I er velkomne til at skrive en hilsen her på siden.


text:
Drongurin, sum leyp á ferðafólkini í einum toki í Týsklandi í gjákvøldið við øks og knívi, hevði eitt handteknað IS-flagg á kamarinum. Tað skrivar DR á heimasíðu síni.
Fýra fólk vórðu álvarsliga løstaði í gjár, tá ein 17 ára gamal drongur leyp á fleiri ferðafólk við øks og knívi, í einum toki millum Treuchtlingen og Würzburg í suður Týsklandi. Støðan er enn hættislig hjá tveimum av teimum.
Afganski drongurin var sjálvur komin til Týsklands sum flóttafólk, og búði hjá eini forsturfamilju í Ochsenfurt í suður Týsklandi. Sambært einum vitni á tokinum, rópti hann “Allahu akbar” (Guð er størstur), og út frá hesum vilja týsku myndugleikanir ikki útloka, at 17 ára gamli drongurin hevði eina islamistiska orsøk til álopið. Út frá kanningunum verður mett, at drongurin var einsamallur.
Drongurin varð skotin av løgreglufólki, ið kom á staðið, og doyði.


text:
Tað er Sólgerð Andreassen, sum er í ferð við at fáa søguna út í bók. Tey fyrstu settu búgv har í 1924 og niðursetufólkini komu ymsa staðni úr landinum. Í sendingini greiðir Sólgerð eisini frá ymiskum upplivingum í sínum barna- og ungdómsárum á Oyrarbakka.
Pápi hennara, Tummas Anthoniussen, er oyndfirðingur. Hann kom sum ungur til Oyrarbakka at gera okkurt arbeiði sum elektrikari, og her fann hann sær konu og setti búgv. Eina tíð arbeiddi hann í Mjørkadali og ofta koyrdi hann norður við motorsúkklu, og kom um sundið við einum lítlum ferjubáti, sum røkti rutu um sundið.
Nógv fólk koyra dagliga framvið Oyrarbakka og vita lítið ella einki um hesa bygdina. Men eitt stað, ið mong steðga á, er við Magnstøðina við Streymin. Bjørg Niclassen og Hansa Hansen, ið standa innafyri skivuna á støðini, siga, at nógv fólk steðga á at keypa brennievni, og summi koma inn at keypa kaffi, so tey ikki sovna meðan tey koyra.
Hjúnini Rose Sarr Hjaltalin og René Hjaltalin eru millum mongu tilflytararnar á Oyrarbakka. Hon er úr Senegal og hann úr Havn og tey trívast væl á Oyrarbakka. Rose kom til Føroya fyri 10 árum síðani og setti sær fyri at læra seg føroyskt. Tað hevur gingið skjótt. Rose tosar væl føroyskt og hon arbeiðir hjá Samskipum í Hoyvík og kemur nógv saman við fólki. René arbeiðir hjá Landsverki á Lambareiði.
Hjúnini Birna og Hans Pauli Larsen eru millum eldsálirnar í lokala kappróðrarfelagnum, sum hevur heimstað á Oyrarbakka. 5-mannafarið Hvassi hevur mangan vunnið og tey bæði siga, at kappróðrarfelagið hevur stóran týdning fyri bygdirnar Oyri, Oyrarbakka og Norðskála.
Tað hevur drigið út at fingið neyðugu loyvini frá friðingarmyndugleikunum til náttúrulundina við Streymin. Stigtakarin, Edmund Joensen, sigur, at nú er leyst úr botni og fyri fáum døgum síðani varð sáttmálin við tey, ið hava átt jørðina, undirskrivaður. Nú er arbeiðið at gera gøtur byrjað og so verður farið at gróðurseta trø. Edmund sigur, at økið er tilsamans 130.000 fermetrar og 70.000 trø skulu setast niður.


text:
Árliga Jólaveitslan í Álaborg
Leygarkvøldið
26. novembur verður skipað fyri árligu Jólaveitsluni hjá Føroyingafelagnum í
Aalborg. Aftur í ár verður veitslan hildin í hølinum á Thomas Boss Gade 12, dyrnar
opnað kl. 18:30, har okur bjóða vælkomstsnaps, og farið verður til borðs
kl.19:00.
Matarskráin hetta kvøldið er:
Forrættur: Breyð við viðskera, livradeiggj við soppum,
súreplum og bacon; eggjasalat; føroysk rullupylsa; laksur við rómaosti, urtum
og sitrón.
Høvuðsrættur: Stókt dunna, rómaeplir, reyttkál, waldorfsalat
og sós
Afturvið bjóðar Føroyingafelagið eina ókeypis bjór ella
sodavatn.
Omaná: Ris a la mande við kirsuberjasós, og mandlugáva
verður latin til tann, sum fær mandluna.
Til borðhaldið verða lutaseðlar seldir, har góðir vinningar
verða burturlutaðir og har millum annað kann nevnast ein ferð við Norrøni aftur
og fram á Danmark leiðini.
Til dansin eftir borðhaldið spæla Alex Bærentsen og Axel
Eysturstein góður og vælkendir tónar.
Kostnaðurin fyri tiltakið er 250kr fyri limir, og 400kr
fyri ikki-limir, har íroknað er limagjald fyri 2017. Gjaldast kann við at flyta
pening á konto 1551 – 1606549 og viðmerkjað navn/nøvn á luttakandi. Freistin er sunnudagin 20. novembur.
Ikki-limir mugu umframt hetta fylgja leiðreglunum fyri
limaskap, sum kunnu lesast her. Um tú ivast, kanst tú venda teg til nevndina.
Eftir borðhaldið kl.23:30 er opið til dansin, har
kostnaðurin er 50kr fyri limir og 70kr fyri ikki-limir.
__________
Føroyingafelagið brúkar eisini mobilepay.


text:
MEST spennir seg út á fleiri markamótum
Um somu tíð sum stjóri og nevndarformaður í MEST vitjaðu í Orknoyggjunum, vóru fíggjarstjóri og marknaðarleiðari hjá fyritøkuni á fundi við bretska ráðharran fyri Skotland í Havn týsdagin.
Ein av føroysku fyritøkunum, sum veruliga hevur havt vind í seglunum seinastu árini, er MEST og tess dótturfelag PAM. Fyritøkurnar hava verið við til at varpa ljós á møguleikar at fáa føroyskar handverkarar í arbeiði í útlandinum, umframt at fáa útlendskar uppgávur heim til Føroya at verða gjørdar av handverkarum her. Teir umleið 200 føroyingarnir, sum arbeiða fyri PAM í norsku olju- og frálandsvinnuni og umvælingin av einum av heimsins størstu oljupallum, West Hercules í Føroyum, eru dømi um ta menning, sum er rundan um føroysku stórfyritøkuna.
Og tað sær ikki út til, at MEST fólkini hava ætlanir um at steðga á her. Tvørturímóti verður nú orka brúkt uppá at fáa nýggjar stóruppgávur til Føroya. Hetta kom til sjóndar í Havn týsdagin og sama dag í Orknoyggjunum.
Um somu tíð sum stjórin í MEST, Mouritz Mohr og nevndarformaðurin Petur Jacobsen vóru á kanningarferð í Orkoyggjunum fyri at vita, um fyritøkur og tað almenna har kunnu fáa uppgávur gjørdar hjá MEST í Føroyum, so vóru fíggjarstjórin, Bartal Kass og nýggi sølu- og marknaðarleiðarin, Richard Mortensen, á fundi við bretska ráðharran fyri Skotland, Alistair Carmichael, í Havn.
Oljan.fo var við, tá teir báðir MEST-leiðararnir sluppu at leggja fram fyri bretska ráðharranum í ein hálvan tíma á Hotel Føroyum. Teir báðir greiddu frá virkseminum hjá MEST samtakinum og var uppgávan at umvæla ein av størstu boripallum í heiminum fremst á breddanum. Eisini varð kunnað um mongu føroyingarnar, sum arbeiða í norsku oljuvinnuni, og varð niðurstøða teirra púra greið, nevniliga, at Føroyar eru kappingarførar og væl tað í mun til grannalondini, tá tað snýr seg um at veita vørur og tænastur til eitt nú útlendsku olju- og frálandsvinnuna.
Og við hesum boðskapi lótu teir ráðharran fyri skotska grannan fyri sunnan vita, at Føroyar við MEST og øðrum veitingarfyritøkum bjóða seg fram at veita tænastur til oljuvinnuna, sum arbeiðir á Atlantsmótinum vestan fyri Hetland. Føroyar liggja eins tætt ella entá nærri við oljuleiðirnar sum Skotland.
Alistair Carmichael, sum gjørdi sær stóran ómak at lurta eftir hesum boðskapinum, kundi bara nikka játtandi til, at sjálvandi eigur samvinnan millum Skotland og Føroyar at mennast, soleiðis at tað ikki bara verður hugt móti Keypmannahavn og London. Hann helt fyri, at føroyskar fyritøkur eiga at gera seg meira sjónligar á marknaðinum í Stórabretlandi og helt hann tað vera ein spurning um samband og samskifti til at byggja brýr millum londini.
Sum oyggjabúgvi sjálvur búsitandi í Orknoyggjunum og nakað burtur frá meginlandinum, kundi Carmichael kenna aftur týdningin tað hevur at brúka nógva orku uppá marknaðarføring. Hann helt tað vera áhugavert at frætta, at MEST um somu tíð varð á vitjan í Orknoyggjunum fyri at menna samstarvið.
Sjálvur helt hann tað eisini vera so upplagt, at føroyingar liggja framvið, tá stórar útbyggingar fara fram við markið, og nevndi hann eitt nú Rosebank og Laggan Tormore keldurnar, sum verða útbygdar í løtuni ella í næstu framtíð.
Bretski ráðharrin fyri Skotland helt fyri, at tað vil vera ein vinnarastøða fyri bæði Føroyar og Skotland og oyggjarnar har, um man fekk økt um samvinnuna. Og hann helt komandi tiltakið hjá Atlantic Airways at flúgva til Edinburg kundi verið ein týðandi duraopnari at røkka hartil.
kelda: oljan.fo


text:
Ársins Leiðarar 2016! Guðrið Højgaard og Mouritz Mohr
Innan tað almenna gjørdist Guðrið Højgaard frá Visit Faroe Islands Ársins leiðari 2016.
Innan tað privata gjørdist Mouritz Mohr frá MEST, Ársins leiðari 2016.
Dómsnevndin sigur í síni grundgeving:
Ársins almenni leiðari Guðrið Højgaard, Visit Faroe Islands:
• hevur, saman við starvsfólkunum, miðvíst og skipað ment ferðavinnuna munandi upp á stutta tíð.
• er ein miðvísur "primus motor" innan marknaðarføring av Føroyum sum ferðafólkaland. Hon inndregur allar partar, bæði í vinnuni og á politiskum embætisstigi, soleiðis at ein savnandi samleiki og trúgv uppá føroyska ferðavinnu er blivin veruleiki.
• krevur nógv av sær sjálvari, og er samstundis dugnalig at fáa tað allarbesta fram í sínum starvsfólkum við at geva teimum ábyrgd og at viðurkenna arbeiði, sum tey gera.
Ársins privati leiðari Mouritz Mohr, MEST:
• flytur føroyska skipasmiðjur inn í framtíðina við festi í rótunum
• hevur fingið góð fíggjarlig úrslit og megnar at taka av nýggjum møguleikum
• er ein dugnaligur og fyrikomandi stjóri, sum tryggjar, at MEST er eitt gott og mennandi arbeiðspláss har fólkið trívist
Dómsnevndin
Í dómsnevndini 2016 sita Jóannes Jacobsen, Fróðskaparsetur Føroya, Ragnar Joensen, Marine Harvest & Annika Sølvará, Granskingarráðið
kelda: vp.fo


text:
André Olsen 03.01.2018 (21:44)
Ótrúligt undirhald á Emirates
Ein dystur var í kvøld í ensku Premier League, tá Arsenal tók ímóti grannunum úr Chelsea.
Og tað var serstakliga undirhaldandi, áskoðararnir vóru vitni til. Úrslitið var 2-2, eftir hálvleiksstøðuna 0-0. Hóast hálvleiksstøðan var 0-0, var fyrri hálvleikur eisini sera undirhaldandi, har bæði liðini høvdu stórar møguleikar fyri at leggja seg á odda.
Tá ein góður tími var farin, legði Jack Wilshere Arsenal framum, tá hann við frálíkum skoti smekkaði bóltin í málhornið aftanfyri Thibaut Courtois. Men tað gekk ikki long tíð, áðrenn Chelsea javnaði. Eden Hazard skoraði til 1-1 við brotssparki bert fýra minuttir aftaná.
Seks minuttir fyri leiklok, sá tað út, sum at Chelsea skuldi fara avstað við sigrinum. Tá skoraði vinstri bakkurin, Marcos Alonso til 2-1, eftir at hann var komin framvið til eitt innlegg úr høgru síðu.
Men langt inni í yvirtíðini eydnaðist tað Arsenal at javna til 2-2, tá høgri bakkurin hjá Arsenal, Hector Bellerin, við langskoti smekkaði bóltin í málið.
Sostatt er støðan tann sama í oddinum av Premier League, sum hon var tað áðrenn dystin í kvøld. Chelsea liggur á triðja plássi, meðan Arsenal liggur á sætta plássi.
Arsenal – Chelsea 2-2 (0-0)
1-0 Jack Wilshere, 63.
1-1 Eden Hazard (Brotsspark, 67.
1-2 Marcos Alonso, 67.
2-2 Hector Bellerin, 90+.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Porkeris Bygdarsavn er ein sjálvognarstovnur, sum Føroya Landsstýri
góðkendi sum ein stuðulsøkjandi stovn tann 19. mars 1997.
Endamálið hjá Porkeris Bygdarsavni er at fremja varðveitingararbeiði
hjá Porkeris Fornminnafelag av fornminnum og forngripum, at savna
forngripir, merkja og skráseta teir við øllum upplýsingum, sum
møguligt er at fáa til vega og at seta upp siðsøguliga framsýning.
Porkeris Bygdarsavn lýkur treytirnar í løgtingslóg nr. 17 frá 9. mai
1972 við seinni broytingum um bygdasøvn við mentanarligum
virksemi.
Nevndin í Porkeris Fornminnafelag og Sveinur Bech, sum er
kommunalt umboð, manna stýrið í Porkeris Bygdarsavni.
Porkeris Bygdarsavn eigur Gamla Skúla, sum varð bygdur í 1888, og
ognina Í Eystrum, sum hevur verið elligamal bústaður í Porkeri. Í
Eystrum eru sethús, sornhús og fjós.
Gamli skúlin er liðugt umvældur, og eitt savn við gomlum lutum og
myndum er sett upp.
ER stongt ring:
Magnus Hansen
37 38 50 - 23 87 72
Zacharias Bech
37 32 26 - 59 92 26
Sára Holm
26 70 98 -
Mannbjørn Olsen
37 38 64 - 26 28 64
Rannvá Albinus
37 40 33 - 27 15 33
Sveinur Bech
37 47 32 - 56 62 39
Kostnaður fyri at síggja savnið er 30 kr. fyri hvønn persón.


text:
Kjakið um danskt í nýggju miðnámsskúlaskipanini, sum skal koma í gildi 2012, elvdi ikki óvæntað til kensluborið kjak í almenninginum eftir at dansklærarar í miðnámsskúlunum høvdu víst á týdningin lærugreinin hevði fyri alment innlit í norðurlendska og europeiska mentan og sum serliga málslig amboðslærugrein til víðari lestur í Danmark og hinum Norðurlondum. Kjakið snúði seg
Continue Reading…
Í einum tjóðardiskursi er tað áhugavert, at føroyska málið og móðurmálslærugreinin eru mál og lærugrein í eini tjóð, sum er partur av einum fleirtjóðarligum stati, sum er við til at skapa eina støðuga konflikt við ráðandi málið í tjóðarstatinum, nevniliga danskt. Hetta er sjálvsagt ikki so sjónskt í dagsins skúla, sum tað hevur verið tað
Continue Reading…
Námsfrøðilig gransking er fortreyt fyri, at skúlaverkið kann menna seg. Hvussu kunnu vit við vissu fremja broytingar, eftirmeta og seta út í kortið, um vit ikki hava ítøkilig úrslit at byggja og rættvísgera hesar broytingar út frá. Gransking í føroyska skúlaverkinum er sum lundi á jólanátt. Nýggjar námsætlanir eru og verða settar í verk, fyri
Continue Reading…


text:
Fríggjadagin 30. mars løgdu 105 hvalir á tilsamans 915 skinn beinini á sandinum í Tjørnuvík.
Fyrstu ferð grind doyði í Tjørnuvík var í 1934.
Fríggjadagin 30. mars doyði aftur grind í Tjørnuvík. Hesaferð løgdu 105 hvalir á tilsamans 915 skinn beinini á sandinum í Tjørnuvík.
Sjálvt um hetta er fyrstu ferð, at so stór grind legði beinini í Tjørnuvík, so er hetta ikki fyrstu ferð at grind doyr har.
Í mars 1934 doyði ein grindahvalur á 15 skinn í Tjørnuvík og sæst tað at vera fyrstu ferð, at ein grind doyði í norðastu bygdini á Streymoynni.
Víst verður annars til grindayvirlitið undir "Grind", har yvirlit er heilt aftur til 1584.


text:
5.a flokkur frammanfyri talvuna í nýggja skúlanum við Løkin í Runavík. Talvan er ikki sum talvur flest, men eitt cleverboard
. Tað er ein talva, ið tú kanst skriva á við einum blýanti, sum er on-line. Talvan er eisini er ein telduskíggi. Krit verður ikki brúkt longur. Fríggjadagin, tá eg hitti tey, arbeiddu tey við søguni um Gummi Tarzan. Tey vistu alt um YouTube og Google Earth. Spennandi, tí nú eru allar føroyskar skúlabøkur on-line. Á Google Book Search kanst tú blaða og lesa í øllum føroyskum skúlabókum. Flokslærari hjá 5.a er Anja Pálsdóttir. Uttan fyri vindeygað er løkurin, sum skúlin hevur navn eftir.
Á Toftum er gamli skúlin frá 1958 bygdur um og gjørdur størri. Í høllini, sum er innafyri durin, hongur ein málningur, ið stavar frá gamla skúlanum. Tað er Jack Kampmann (1914-1989), ið hevur málað. Sum sæst til høgru, hevur málningurin hingið við trappurnar inni í høllini í gamla skúlanum. Gott, at skúlin hevur varðveitt málningin so væl.


text:
Storkur
Storkur (frøðiheiti - Ciconia ciconia) er millum hegra og trana til støddar, hálslangur og beinlangur. Liturin er hvítur við svørtum flogfjøðrum, bein og nev eru reyð. Hann eigur mest í Miðevropa, og kemur ongantíð norður um Danmørk. Tað er so sjaldsama fólkaalskin fuglur, at teir allarflestu eiga uppi á hústekjum. Bøndurnir leggja eitt gamalt vognhjól upp á mønina á fjósinum ella á sethúsunum, og storkarnir gera sær reiður í tí.
Um veturin eru teir suðuri í Afrika. Sum okkum her um várið leingist eftir tjøldrunum, so leingist donskum børnum eftir storkinum. So ein góðveðursdag síggja tey eitt koma høgt uppi í lofti, storkurin! Hann ringir seg niðureftir, og skjótt situr hann í sama reiðrinum, sum hann hevði í fjør. Hetta er storkapápin. Nú fer hann at reinsa reiðrið, og bøta upp á tað við greinum, sum hann brýtur sær úti á skóginum. Nakrar dagar seinni kemur kona hansara; og ei dáni í, at hon er blíð, nú hon finnur alt væl tilgjørt. Tey heilsa hvørjum øðrum við at ringla hart við nevinum, tí storkur hevur einki mál. Men er annað deytt, so fær hitt sær nýggjan maka; og menn vita vist, at sama reiðrið hevur verið íbygt í meir enn 100 ár. Fyri uttanhýsis fólki er storkur styggur, men húsfólkið kennir hann væl og leggur ikki í, um tey koma honum nær, tó letur hann seg ikki taka; fríur fuglur vil han vera.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Cap Negret 15 frá 20 til xx mars 12
Tað hevur regnað allan samlan dag, og stór alda á strondini, men løgið nokk
næstan ikki eitt lot so tað má verða verri veður onkra aðra staðnis nú aldan er
so stór
Men vit skulu ikki klaga, hettar er fyrstu fer at tað hevur regnað so illa í
ein heilan dag. Nú í kvøld er so turt aftur
Í dag mikudag er so gott veður aftur
Vit eru farin at royna toki, sum koyrir beint framvið hjá okkum, bara 2-3 min
at ganga til stoppistaði. Laila hevur tosa um at fara einsamøll ein túr til La
Marina, so vit eru
líka farin ein túr øll so mamma skal finna næstu fer :o)
Í Benidorm skiftir man tok
So eru vit beint uttanfyri La Marina, stóra centrinum í Finestrat
Vit báðir bíða eftir mammu, vit skulu heim aftur við tokinum um 5 min :o)
So eru vit á veg heim aftur, fínur túrur :o)
Gudmundur keypt sær ein pakkað við Lego ( aftur )
Nú eru bara 10 dagar til Jóhan Martin, Elisabeth og Hendrik koma at vitja
okkum á Páskum, tey verða her í 12 dagar so tað skal nokk verða mega hyggiligt.
So er at vóna
at veðri verður til vildar og tey fáa eitt sindur av farvu :o) Sansýnligheitin er í øllum føri góð til sól her
Hósdagur og fekk ongan fisk so vit fóru bara ein túr í gamla býin í Benidorm
Hægsta hotelli í Europa
Hotel Gran Bali mitt á myndini, 186 m høgt 43 hæddir
Høghúsi eitt sindur meira til høgru er Residencial In Tempo, er hægsti íbúðar-
bygningur í Europa, 200 m høgur og 52 hæddir
Her er sera vakurt og vøkur kona eisini :o)
Trappurnar niður av gamla býlinginum eru avtaglaðar við lásum, allir
galendarar eru fullir í heingilásum. Haldi tað er okkurt fólk gera tá tey eru
nýgift ??
Fríggjadagin funnu vit tað almennuma grill-plássi, sum húsavørðurin hevur
sagt okkum frá, eitt hyggiligt pláss, her er bæði grillir, vask, wc og alt, sum
skal til
Stóri kletturin í Calp
Gudmundur verði og svomi og klipt sær eisini
Leygardagur og ítriv-skúla
Hettar dámar honum sera væl og so hevur hann fingið nýgg amboð í dag :o)
Vit fóru ein biltúr aftaná norðeftir
Rustfrítt stál má verða rættiliga bíligt her, tað verður sera nógv brúkt alla
staðnis
Her eru vit í Javea
Við hesa kirkjuna eru nógvar minningar-talvur
Gamli býlingurin í Javea
Nógvar smalar gøtur
Leygarkvøldið fóru vit at fáa okkum pizza í El Castell, El Castell pizzaðin var
sera góð
Gudmundur er blivin so krilluttur í Spania, læt seg í mammusa frakka eina løtu
:o)
Á veg heimaftur, eitt hugnaligt kvøld
Sunnumorgun og mamma hevur hita hondværkarar í ovninum og í mega góðum veðri
Nógvir bátar uttanfyri her er ein við fleiri tráðum umborð :o)
Í dag kl 16:30 skal Gudmundur til svimjikapping, tað verður spennandi hjá honum
So eru vit á veg til svimjihylin, her var ordiligt lív í undir brúnni
Her niðri eru altíð nakrir campingbilar
Svimjihøllin
Hita upp
Gudmundur hevur ikki fanga tað heila enn, helt ikki at tað vóru so nógv fólk til
steðar :o)
Venjarin deilir teir í 2 bólkar, eftir royndum
Gudmundur til vinstru
Gudmundur missir so mega nógv, tí hann dugir ikki so væl at kava
Men tekur skjótt inn á hann
Her eru teir javnir, men hettar er bara fyri at venjarin skal seta teir báðar
bólkarnar saman
Soleiðis, nú byrjar kappingin, Gudmundur uttasta bana longst frá, er nakað
seinum avstað er nokso aftarlaga. Teir eru 6, sum kappast í
crawl
Men vísir seg at hann tekur seg væl framm
Gudmundur bleiv nr 2 í crawl
Genturnar, sum skulu svimja vóru mega nógv málaðar, tær glansa allar sum tær
eru
So gera teir klárt til ryggsvimjukapping
Gudmundur aftur longst til høgru, ella longst frá
Teir 6 eru klárir
Heldur ikki hesa fer fekk hann góða byrjan, men hálar so væl inn
Her er hann nr 2
Men Gudmundur vann, hann bleiv nr 1 í ryggsvimjin :o)
Nú fara teir at spæla svimji-hond-bólt ella hvat tað verður kallað. Teir
síggja so fittir út í kýsa :o) Gudmudnur er sera spentur
Filmur1
Filmur2
Filmur3
2 stoltir menn :o)
So á veg heim aftur, til gongu sjálvandi
Ein mega góður dagur, Gudmundur og vit sera stolt :o)
Mikudagin var Anja og vitjaði, hon og Gudmundur royndu at svimja uttanfyri,
men ov kalt so tey fóru bara í heita svimjuhylin í kjallaranum hjá okkum :o)
Uml kl 17 hvønn dag koma bátanir inn at landa, eg var ein túr inni á
Fiskamarknaðinum
MEIRA FISKA MYNDIR
Flamingo´inar í Calp
Her eru fleiri 100 fuglasløg á vatninum
Gudmundur og Lego
Anja og Gudmundur royndu aftur svimjihylin uttandurða í dag, men nakað kalt
FILMUR
Bobby í bæð, hehe mega klænur
Leygarmorgunin var sera vakurt veður
NÆSTU MYNDIRNAR


text:
Sverri Egholm
07.07.2015 - 17:02
Tað var klokkan 3 mánanáttina at teir teir fýra Pætur Jørðdal Niclasen, Jóhannus Hansen, John Petersen, Bergur Mikladal byrjaðu at klintra upp á toppin á Trøllkonufingri.
Dagføring 18:07: So eru allir mans komnir upp á toppin á 313 metrar høga Trøllkonufingri.
Dagføring 17:30: Nú er triði maðurin komin upp eisini
Nú beint eftir klokkan 16 eydnaðist tað Berguri at koma upp. Eitt sindur áðrenn klokkan 17 eydnaðist tað Jóhannusi at koma upp á toppin eisini. Ætlanin er at Pætur og John eisini skulu koma upp á toppin, men hetta fer at taka eina løtu.
Men tað gongur væl, sigur jn.fo, sum er á staðnum. Myndarøð verður á jn.fo seinni í kvøld av klatringini av teimum seinastu metrunum.
Myndin niðanfyri er tikin fyrr í dag, tá teir vóru á umleið 260 metrum. Man kann ikki siga annað enn, at hetta eru nakrir djarvir fýrar, sum klintra har.
Mynd: Jens Kr. Vang
Sí eisini: Klintra upp á Trøllkonufingur


text:
Ingi Samuelsen
16.07.2017 - 12:15
Mentan > Tónleikur > Festivalar
Eitt stroyggj ella fleiri – tað er sum um einki kann taka Gøtu av fótum, tá tað ræður um at skipa fyri einum góðum festivali fyri øll, óansæð aldur, status ella uppruna.
Dagurin í gjár gjørdist enn ein staðfesting av, at tey í Gøtu duga at fáa tað at rigga.
Fleiri hugsaðu óivað, tá skráin varð kunngjørd: Kristofferson, sangløta og eitt gamalt 80’ara popporkestur úr Týsklandi eitt leygarkvøld? Kann tað halda?
Ja, tað kundi tað. Kris Kristofferson er ikki tann hann hevur verið, men kortini leveraði hann vøruna til stórt nøgdsemi hjá øllum teimum, sum vóru komin.
Les: Ein leG!enda á Gøtusandi
Sangløtan – ja, hvat skal man siga? Hetta er tiltakið, ið verður sett á skránna upp á mangul av betri, tá onki høvuðsnavn er at presentera ta mest týðandi festivalløtuna. Tað skal sigast, at hesin ummælarin heldur hevði viljað hoyrt eitt navn í heimsklassa klokkan 10 í gjárkvøldið, heldur enn at skula skrála við til allar teir gomlu kærleiks- og fosturlandssangirnar, sum eru sungnir so oftani.
Men tá tað er sagt, so eydnaðist sangløtan á Gøtusandi væl í gjárkvøldið. Sera dugnaligu sjówmenninir, Jens Marni, James, Jóhannus, Kaj og Kim løgdu botnin, og spældu undir hjá sangarunum, sum komu inn í eini væleydnaðari røð: Stanley, Elin Heinesen, Jóan Jakku & Sámal, Steintór og Terji.
Hermenn Tordenskjolds gjørdu tað gott og fjøldin á sandinum tók undir, so tað má vera farið kalt niður eftir rygginum hjá fólkunum á pallinum. Men ein má tó undrast, at G! loyvir sær at skipa fyri eini slíkari løtu, ið er so geld fyri ný- og frameftirhugsan. ”Trappan hjá Lenu” var cirka tað nýggjasta, ið varð sungið hesa løtuna, og tað klæddi ikki G! rættiliga. Hvar vóru Eivør, Marius, Guðrið ella Danny? Onkur av teimum áttu at sloppið við...
Potentir týskarar
Seinasta konsert á stóra palli var við Alphaville. Tað er eingin ivi um, at 95 prosent av stóru fólkafjøldini á Sandinum vóru komin fyri at hoyra ”Forever Young” – stórt sæð einasta sang hjá týska orkestrinum, ið tey kendu, men tey máttu bíða leingi áðrenn hetta ynskið gekk út.
Men Alphaville vísti seg at vera eitt dugnaligt, potent orkestur, ið var líka so nógv rokkur og rull, sum tað var avdankað disko. Í einum ógvusligum ljósshowi góvu tey eina trygga framførslu, sangarin vísti seg at vera framúr góður – í løtum var tað sum at hoyra Saga, eitt samtíðar 80ara orkestur av meira rokkkendum slag – og tað er eitt gott ummæli at fáa.
Gullkorn úr Kalifornia
Á spæliplássinum vórðu eisini gullkorn serverað hetta seinasta G!-kvøldið. Brothers Moving var væl umtókt, dugnaligi italski Fil Bo Riva eitt sindur meira introvertur enn gott er og so størsta yvirraskilsið av øllum, Monophonics úr Kalifornia.
Eitt fantastiskt soul/funk orkestur. Har vóru horn, ein stórgroovandi rútmuseksjón, ein eggjandi guittaristur, og so maðurin í miðjuni, sangarin við sínum stóra klossuta, men fantastiskt ljóðandi instrumenti, Hammond-orglinum við lesley og allari suppuni.
Ein sera góð framførsla, har G! megnaði enn einaferð at sláa fast, at tey duga at snikka eina góða skrá saman.
Heiðurin at enda G! festivalin 2017 fingu lívligu unglingarnir úr Klaksvík, Danny & the Veetos við sínum lívsjáttandi tónum, sum næstan megnaðu at kalla sólina fram, sjálvt á svartastu og vátastu summarnátt.
Sí eisini: Myndir: G! - Leygardagin 15.7.2017


text:
Jógvan Hugo Gardar
01.12.2016 - 21:58
Semjan millum oljuframleiðandi londini í OPEC ígjár hevur fingið oljuprísin at gera nøkur risalop. Prísurin hevur hækkað javnt síðani oljumálaraðharrin hjá Katar seinnapartin í gjár kunngjørdi at semja er um at minka um oljuframleiðsluna. Øll OPEC-londini, Iran undantikið, skulu minka um oljuframleiðsluna, við til samans 1,2 milliónum føtum til 32,5 milliónir føt av olju um dagin. Russland minkar eisini um sína framleiðslu við 300.000 føtum um dagin.
Iran, sum nú í eina tíð hevur selt olju á heimsmarknaðinum aftur, sleppur at økja um sína oljuframleiðslu eitt vet. Iran arbeiðir viv at fáa oljuídnaðin at koyra aftur, og hevur brúk fyri at kunna koma uppá eitt støði sum er hóskandi fyri landið, sæv út fra hvørja støðu landið hevði áðrenn landið bleiv rakt av handilsbanni.
LES EISINI: Hetta eru broytingarnar sum fingu oljuprísin at hækka
Oljuprísurin hevur í dag verið omanfyri 54 dollarar fyri eitt fat av Norðsjóvaroljuni Brent. So høgur hevur prísurin ikki verið síðani í juli 2015.
Príshækkingin fekk keypsskálan í Oslo at hækka munandi í virði. Príslækkingin sum tók dik á seg á sumri 2014 hevur rakt oljufeløgini meint. Virðini eru minkavi nógv. Bara í Noregi eru fleiri enn 40.000 størv antin horvin, ella koma at hvørva komandi tíðina.
Statoil-partabrævið hevur síðani mikumorgunin hækkað við meir enn 12 norskum krónum. Hetta hevur økt um virði á norska oljurisanum við meir enn 39 milliardum krónum til næstan 490 milliardir krónur.
Oljuprísurin farnu 90 dagarnar. Prísurin vísur Brent-prísin. Kelda: Nasdaq


text:
- Tíðindi, mentan og ítróttur
Savnsgull: Kanska um hundrað ár 2:4
Tak niður
2. sending um skaldið Janus Djurhuus. Tíðarskeiðið 1900 - 1922. Tíðin í Danmark, lestrarárini. Í røðini verður sagt frá lívi Janusar, og roynt verður at lýsa sambandið millum lagnu og skaldskap hansara. Vit fáa nakað at vita um kvinnurnar í lívi Janusar, um hugsanir hansara um eitt nú samfelagslig og tjóðskaparlig mál, um smeitir og sigrar hansara. Heildarmyndin er sett saman av samrøðum, yrkingum, tónleiki, sangi, brøvum og øðrum skjølum. Sumt av hesum tilfari hevur ikki verið frammi fyrr. Lagt til rættis: Hanus Andreassen.


text:
Onnur altjóða talvkappingin í Løkshøll í Runavík endar í dag. Hvítarussiski stórmeistarin Nikita Maiorov stendur til at vinna kappingina. Hann er í løtuni heilt stig undan fremstu kappingarneytunum, og stendur seg tí við javnleiki í dag. Hann sleppur kortini ikki spælandi til sigurin, tí mótstøðumaður hansara í dag er Oleg Korneev, russi av uppruna, men búsitandi og umboðandi Spania. Korneev hevur hægri styrkital enn Maiorov.Les meira »
Runavík Open: Langur leygardagur í Løkshøll
Nú líður væl í altjóða talvkappingini Runavík Open. Tvinni umfør eru í dag, og í morgin verður seinasta umfarið. Í morgun var farið undir sjeynda umfar. Gudmundur Kjartansson úr Íslandi, sum vann kappingina í fjør, hevur nú lagt seg fram í oddan. Hann vann í gjár á Vladimir Hamitevici úr Moldova, og er nú sjálvurannar fremstur í kappingini. Hann situr nú í búnum talvi móti hinum oddafiskinum, ukrainska stórmeistaranum Nikita Maiorov, sum í gjár vann oddadystin móti Srinath Narayanan úr India.Les meira »
Runavík Open: John er álitið
Tann elsti av føroysku telvarunum í altjóða kappingini Runavík Open, John Rødgård, er tann, sum stendur seg best av okkara fólki. John, sum nú er 62 ára gamal, er framvegis ósigraður í kappingini. Í gjár vann hann á russiska stórmeistaranum Evgenij Gleizerov, sum er omanfyri 2500 í rating. John hevur 3½ stig eftir fimm umfør og er nummar trettan í røðini av teimum 59 telvarunum í kappingini. Í dag telvar John móti indiska stórmeistaranum, Deep Sengupta, sum við sínum 2587 í rating hevur hægsta styrkitalið í kappingini.Les meira »
Runavík Open: Útlendingar á odda
Ikki óvæntað eru tað útlendsku stórmeistarnir, sum kappast sínamillum um sigurin í aðru altjóða talvkappingini í Runavík, nevnd Runavík Open. Ikki færri enn tólv stórmeistarar úr ymsum londum, og fimm altjóða meistarar eru millum teir trýss telvararnar. Tað eru helvt um helvt útlendingar og føroyingar í kappingini.Les meira »
Runavík Open beinleiðis
Her eru fleri leinkir til kappingina.Les meira »
Ísland vann vinarlandsdystin
Ísland vann tann afturvendandi vinarlandsdystin, ið varð telvaður í Løkshøll í vikuskiftinum. Ísland vann báðar dystirnar: fyrra dystin 6½-4½ og seinna dystin 7-4. Sostatt vann Ísland samanlagt 13½-8½.Les meira »
Føroyar – Ísland beinleiðis
Dysturin Føroyar – Ísland, ið byrjaði nú kl. 14, verður vístur beinleiðis á http://live.faroechess.comLes meira »
Føroyar vunnu
Føroyar hava í dag vunnið talvkappingina fyri smátjóðir í Evropa suðuri í Andorra. Avgerandi dystin í kappingini – finaluna móti vertslandinum – vunnu Føroyar í síðsta umfari í dag 2½-1½. Rógvi Egilstoft Nielsen gjørdist føroyskur sigursharri við svarta fólkinum á triðja borði. Á hinum borðunum endaði javnt.Les meira »
Føroyar – Ísland vinarlandsdystur
Í vikuskiftinum, í dag og morgin kl. 14, verður afturvendandi vinarladsdysturin móti Íslandi telvaður í Løkshøll í Runavík. Á 2. hvørjum ári verður dysturin avhildin í annaðhvørt Íslandi og Føroyum, og í ár verður hann telvaður í Føroyum.Les meira »
Føroyar í finaludysti
Tað verður einki minni enn ein finala við lít, tá Føroyar og Andorra hittast í seinasta umfari í dag í EM-kappingini fyri smátjóðir í talvi. Føroyar eru á odda. Eitt stig er á muni. Føroyar hava 15 stig og Andorra 14. Monaco hevur á triðja plássi 13 stig. Tvey stig fáast fyri vunnan dyst, javnleikur gevur eitt stig, meðan einki fæst fyri taptan dyst.Les meira »


text:
Katya R.D. Nielsen verður leiðari á Dansiverkstovuni á Ungum í Føroyum 2018.
Her er heilsan hennara til tykkara:
- Elski at røra meg
- Skapa mínar egnu dansir
- Havi nógv góð hugskot
Ljóðar hetta sum tú? So er at melda seg til dansiverkstovuna.
Á dansiverkstovuni fara vit at dansa, koreografera, improvisera og læra ymisk dansistig.
Øll eru vælkomin. Tú nýtist ikki at hava eina ávísa dansibakgrund, men ein stóran hug og forvitni til at røra teg og framføra. Á verksmiðjuni fara vit skapa okkara egnu dansir og síðan seta saman til eina størri heild.
Mítt navn er Katya og eg eri útbúgvin modernaður dansari frá Den Danske Scenekunstskole í Keypmannahavn. Eg havi nógvar royndir sum dansari, har eg millum annað havi arbeitt hjá Dansk Danseteater og Black Box Dance Company.
Eg gleði meg at møta tykkum og arbeiða saman við spennandi spírandi listafólkum.
Tit kunnu lesa meira um Katyu á heimasíðu hennara.


text:
Sankti Frans fyri býráðið
Málið um framhaldsdeild í Sankta Frans skúla er ikki liðugt viðgjørt í Tórshavnar býráð. Eftir almenna fundin herfyri, tá borgarstjórin lovaði, at málið varð tikið uppaftur, hevur ein viðgerð verið yvir háls og herðar í umsitingini og í mentamálanevndini.
Her málaði umsitingin tankarnar og ætlanirnar um framhaldsdeild í Sankta Frans eins svartar og burturvið sum nevndarformaðurin Helena Dam á Neystabø ger á in.fo í dag. Her var ongin glotti at hóma í nøkrum setningi.
Málið er kortini ikki avgreitt av býráðnum fyri tað, um ein tepur meiriluti í mentamálanevndini tók avgerð um ikki at gera eftir ynskinum hjá foreldrum at børnum í Sankta Frans.
Undirritaði hevur kravt málið til viðgerðar í býráðnum, so skjótt, sum til ber. Har kann málið so standa sína avgerandi roynd. Ymsar meiningar eru millum býráðslimir um spurningin at hava eitt sindur av framhaldsdeild í miðbýnum.
Tí ber ikki til at siga í dag, at málið er avgreitt. Tann avgerandi støðutakanin er tann, sum Tórshavnar býráð tekur á komandi býráðsfundi.
Um málið fellir ella verður samtykt í býráðnum ber heldur ikki til at siga, fyrrenn býráðsfundurin hevur verið.


text:
Í hesum døgum er kenda filmsframleiðslufelagið, Disney, í holt við, at framleiða søguna um Mulan sum spælifilm. Teknifilmurin um Mulan kom út í 1998, og var sera væl móttikin um allan heim.
Disney hevur, í samband við framleiðsluna av spælifilminum, júst kunngjørt, at tey hava sett kinesisku leikkvinnuna, Liu Yifei, at spæla høvuðsleiklutin, Mulan.
Tað ljóðar kanska ikki sum nakað serligt, at ein kinesisk kvinna er blivin vald at spæla leiklutin um eina kinesiska kvinnu. Men tað er nakað serligt. Stór filmsframleiðslufeløgini í Hollywood eru oftani blivin ákærd fyri sokallaða "whitewashing", tí tey hava valt, at seta hvítir leikarar í leiklutir sum eru asiatiskir, afrikanskir ella suðuramerikanskir.
Sum dømi spælir Tom Cruise høvuðsleiklutin í "The Last Samurai", og Matt Damon spælir høvuðsleiklutin í filminum, "The Great Wall". Alt filmar, ið fara fram í Asia og sum sigur søgur um asiatisk fólk.
Avgerðin, at seta Liu Yifei at spæla høvuðsleiklutin í Mulan, er tískil eitt stig á leiðini móti betri umboðan av asiatiskum leikarum í Hollywood.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Juhuhuhu
Nú hava vit verið í forskúla í 100 dagar,
og tí fara vit at hava ein øðrvísi dag týsdagin 22. januar.
Vit eta frukt, og vit hugna okkum við spølum og øðrum stuttligum :)
Pylsubreyð!!!
Mikudagin tann 17. og 24. selja vit í 7. a pylsubreyð, pizzasniglar og saft.
Alt kostar 5 kr. stk. og ketchup og leykur er ókeypis :)
Gòdu foreldur Ætlanin er, at hava tvey tiltøk fyri foreldrum og børnum í A-flokkinum ádrenn jól. Einum felags morgunmati og einari hugnaløtu, har vit eisini eta nátturda saman. Friggjadagin 6. oktober 2017 kl. 8.00-9.00 Tysdagin 28. november 2017 kl. 16.00-18.30 Nærri kunning kemur seinni, men setid x í kalendarin :) Blídar heilsanir foreldrarádid Rannvá Laksáfoss Godtfred & Barbara Jacobsen


text:
Tíðindaskriv frá MBF:
Broytingar í viðtøkunum hjá MBF
Á eykaaðalfundi 21. oktober hevur Meginfelag teirra, ið bera brek gjørt broytingar í viðtøkum felagsins.
Á aðalfundi í mai 2015 varð navnið á felagnum broytt frá Meginfelag teirra brekaðu í Føroyum til Meginfelag teirra, ið bera brek í Føroyum – stytt MBF. Hetta varð gjørt fyri at tillaga navnið eftir teimum málsligu broytingunum, sum orðið “brek” hevur verið fyri seinastu árini. T.d. eru tey, ið bera brek ikki longur brekað. Nýggja orðingin vísir á, at fólk bera brek, og eru ikki brek, sum fyrra orðingin leggur upp til.
Í nøkur ár hevur starvsnevndin í MBF tosað um at broyta viðtøkur felagsins soleiðis, at tær gerast meira tíðarhóskandi. Serliga er tað orsaka av, at bygnaðurin í MBF seinastu árini er broyttur. Nú var tíðin so komin at gera hesar broytingar.
Ein av nýggju broytingunum er, at teir fýra bólkarnir, sum fyrr hava verið grundarlagið fyri, hvussu starvsnevndarlimir verða valdir, eru tiknir av. Starvsnevndarlimirnir skulu nú vera úr fýra ymiskum feløgum, og við broytingini verður tað lættari hjá einstøku limafeløgunum at peika á og avgera, hvønn tey ynskja at umboða seg í starvsnevndini.
Onnur broyting er, at forkvinnan/-maðurin á komandi aðalfundi í apríl verður vald/-ur fyri trý ár í mun til tvey ár. Tíðarskeiðið verður longt við tí grundgeving, at tvey ár er rættiliga stutt tíð hjá forkvinnu/-manni at seta seg inn í fleirtáttaðu avbjóðingarnar á brekøkinum. Við hesum verður longri tíð og harvið eisini friður at arbeiða.
Aðrar broytingar eru, at dagligi leiðarin nú er aðalskrivari, og eisini er greiðari staðfest, hvat starvsnevndin ger, og hvør uppgávan hjá skrivstovuni er.
Broyttu viðtøkurnar liggja her.


text:
Enn ein meiningakanning vísir, at tey, sum vilja hava Bretland úr ES, hava vind í seglunum í løtuni.
48 prosent vilja úr ES, meðan 43 prosent vilja varðveita ES-limaskapin, sum hann er, sambært nýggjastu meiningakanningini hjá The Times. 8 prosent siga seg ivast, og tey ivingasomu fara helst at avgera alt, tá ið bretar fara á val tann 23. juni.
Financial Times kemur til sítt úrslit við at leggja tær seinastu sjey meiningakanningarnar saman, leggja tvær tær skeivastu burturúr, og síðan rokna miðaltalið av írestandi fimm kanningunum. Hinvegin eru bretar ógvuliga tilvitaðir um, at ógvuliga stór óvissa er um hesar kanningarnar, og á parlamentsvalinum í 2015 raktu flest allar kanningarnar fullkomiliga skeivt.
Men hvat er tað, sum bretar skulu taka støðu til? Síðurnar fyri og ímóti hava heilt hvør sína útlegging av, hvat Bretland fær burtur úr ES-limaskapinum.
LEAVE: Dýrur felagsskapur
Tey, sum stýra LEAVE-herferðini, vísa á, at kostar Bretlandi dýrt at vera í samgongu við restina av Evropa.
Í valtilfarinum verður víst á, at Bretland hvørja viku sendir 350 milliónir pund til Brússel, góðar 2 milliardir krónur, og pengarnar vóru betri farnir til vælferðartænastur sum sjúkrahús og skúlar í Bretlandi.
Sagt verður eisini, at verður Bretland verandi í ES, fara 5 milliónir ES-borgarar at flyta til Stóra bretland innan 2030. Har halda mótstøðufólkini, at tað eru bretar sjálvir, ið skulu gera av, hvør sleppur til Bretlands. Og tey halda somuleiðis, at Bretland skal avgera, hvønn handilsavtalur skulu gerast við.
STAY: Betri búskap innanfyri
Tey, sum ganga inn fyri framhaldandi ES-limaskapi í Bretlandi, siga beint øvugt, at tað er búskaparliga fjálgari innan fyri Evropasamveldi.
Fer Bretland úr ES, missir Bretland arbeiðspláss, og bretar gerast fátækari uttan ES. FØrt verður fram, at tað kostar hvørjum einstøku húsarhaldi 20.000 krónur um árið av vánaligum kursum og dýrari vørum.
Úrliman tekur 2 til 10 ár
Skuldu meiningakanningarnar farið at hildið, sum als ikki er vist, so fara samráðingar í gongd um, hvussu Bretland og ES skulu samstarva aftaná, og ikki minst, hvussu samstarvið á ymsum økjum skal halda uppat.
Ein slík avtala kann taka nógv ár at fáa upp á pláss, alt frá tveimum til tíggju ár, so tað er hampiliga góð tíð. Bretar hava hinvegin ikki nógva tíð eftir at umráða seg tí, tí nú eru bara seks dagar til valið, sum verður tann 23. juni.


text:
Ein sterkur ríkisfelagsskapur við rúmd fyri ymiskleika
2017-05-30 11:34
Georg L. Petersen
ORÐ: Lars Løkke Rasmussen, forsætismálaráðharri
”Hvordan går det, Lars?”
Soleiðis spurdi føroyski fólkatingslimurin, Sjúrður Skaale meg fyri nøkrum mánaðum síðani í spyrjitímanum í Fólkatinginum.
Eg má viðganga, at spurningurin kom eitt sindur óvart á meg, tí hetta plaga vit ikki at spyrja hvønn annan um í fólkatingssalinum. Kanska vit áttu at gjørt tað eitt sindur oftari – eisini tí, at tað møguliga kann geva betri fatan
Greinin er bert fyri haldarar
Fá skjóta atgongd til greinina Prísir úr 99 krónum um mánaðin
Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg
Dimma Pluss og prent
kr. 129 / mðr
Dimma Pluss
kr. 99 / mðr
Dimma Pluss og Prent 365 dagar
kr. 1548 / 365 dagar
Dimma Pluss 365 dagar
kr. 1188 / 365 dagar


text:
Um tú ætlar at fáa bilbugt við einum mótstøðumanni, kanst tú eisini gera tað uttan opinlýst at leypa á hann. Ístaðin kanst tú hálvhjartað vera viðhaldsmaður ella siga nøkur hálvsannindi, sum kunnu sáa iva um hansara evnir. Onnur kunnu so siga honum beint ímóti, meðan "viðhaldsfólk" ósjónligt undirgrava trúvirði hansara. Hetta arbeiðslagið verður nýtt oftari enn vit geva okkum far um.
Hvat er so høvuðsstríðið í øllum sum gongur fyri seg, nú vit minnast, at Trúbótin hevur varað í 500 ár? Tað er virðið á trúarfrælsinum! Ella um tað var neyðugt. Luther er hjá okkum tað best kenda umboðið, tá vit tosa um stríðið fyri trúarfrælsi. Men hann kann eisini nýtast sum amboð, um ein vil finna ein veg aftur til tað gamla, og beint har er stríðið nú. So nú er at gera hann "tannleysan", ella ein kann taka trúvirðið frá honum.
Fyri á leið einum ári síðani, sá eg eitt gott dømi í Svf. Ein persónur helt tað vera ein margháttlig læra hjá teimum kristnu, at var tú umvendur, so kundi tú synda so galið tú vildi. Eg skilji væl hansara støðu. Men so vildi hann vera við, at tað var frá Luther! Og tað er ein kolsvørt lygn. Lesið Luther, so sært tú nakað heilt annað. Sjálvt um hann helt uppá, at vit eru frelst av náði eina, so segði hann okkum ikki vera leys av boðunum. Tá boðini eru galdandi, er náðin alneyðug. Men tíverri, hendan læran hevur gjørt tann evangeliska kristindómin til láturs, bæði hjá katolikkum og logiskum ateistum. Men latið okkum halda fast við, at tað er ikki komið frá Luther.
Ein átrúnarlig talskvinna segði nú í heyst, at tað var spell, at Luther valdi at fara úr tí Katólsku Kirkjuni. Sannleikin er, at hann varð blakaður út og bannlýstur. Tað var ikki hansara ætlan at elva til nakað, sum kundi skaða kirkjuna. Tær 95 tesurnar, sum vit hoyra nógv um, vóru skrivaðar á Latínskum máli, og tær vóru bert ætlaðar lærdum monnum. Teir skuldu kjakast um tað sínámillum. Hann vísti á, millum annað, at tað var móti Bíbliunnar læru at selja fyrigeving fyri pengar, soleiðis sum Kirkjunnar avláts-seljari, Tetzel gjørdi, og tað var hetta teir skuldu viðgera. Hann hevði stuðul bæði hjá prestum og øðrum lærdum, tí teir vildu, at kirkjan skuldi rætta síni mistøk. Og eingin hevði nakrar tankar um, at kirkjan kundi taka skaða av tí. Men tá hon helt uppá sítt, gekk tað sum tað gekk.
Trúbótin var byrjanin til okkara trúarfrælsi, men stríðið endar ikki, so leingi vit hava kongar og kirkjur sum ynskja at taka frælsið frá okkum.
Jesus noktaði at blanda seg uppí tað politiska. Hann vildi bert taka sær av tí persónliga, og tí talaði hann ímóti andligari kúgan, heldur enn at leggja eftir umsitingarligu korrupsjón. Luther gloymdi í fyrstuni at fylgja Jesu fyrimynd, at halda seg burtur frá tí politiska, men tá ið hann sá avleiðingarnar av sínum útsagnum, angraði hann tað djúpt. Mótstøðufólk hansara vilja ikki nevna tann partin, bert vísa á tey mistøk hann gjørdi í fyrstuni. Hví "viðhaldsfólk" hansara ídag eisini gloyma, er ringt at vita. Tó varð úrslitið tað, at Luther proklameraði eitt tætt skott millum kirkju og kong, tey skuldu ikki sova í somu song. Og sjálvt Lutheranar hava gloymt hetta skottið í teimum flestu norðurlondunum.
Nú eru kunningarrit komin út, sum helst høvdu til endamáls at lýsa andaliga stríð Luthers, úr ræðslu og vónloysi, fram til tað evangeliska ljósið, men myndirnar av Hinum Illa eru rættiliga ljótar og ógvusligar. Ivaleyst hava nógv somu fatan av illamanni sum tað tey lærdu um hann í miðøldini, men Guds orð lærir okkum, at hann er ein vakur skapningur. Hann var hin ovasti í tónleiki og vitsku av øllum teimum skaptu, sum vóru í Himmalinum. Hugsa sær, at syndin veruliga varð til har, í Himmalinum.
Nú er meira ført fram enn tað, sum eg havi nevnt. Fimtakolonnarar eru komnir inn, sum siga, at Luther hevði misskilt katólsku teologiuna. Hvussu kann ein misskilja, tá munurin er størri enn millum dag og nátt? Ein er millumgongumaðurin millum Gud og menniskju.


text:
Soleiðis stendur skrivað á gravsteini yvir Andrias M. Reinert (1855-1935), sum var úr Norðradali og vildi verða grivin á Norðradalsskari. Myndugleikarnir sýttu og tí er hann grivin í Kaldbak. Visti ikki, at tað bar til at ríma uppá bureaukratiið. Men her sæst tað so, meitlað í stein. Um Norðradalsskarð er tað at siga, at eisini her eru tvey nøvn at velja, tí summi siga Neytaskarð og um tey syðru skørðini siga tey Fólkaskarð og Reiðskarð. Tað er at heilgardera seg við tveimum nøvnum, útgávum og tulkingum av øllum tí, ið til er. Annars kundi hent, at ov nógv blivu samd. Tí nú blívur tað villingarsamt.
Kitsch framsýningin í garðinum hjá Gunhild Helenu í Kaldbak er ikki ólík teirri hjá Leonard Knight í Salton Sea í California. Har hevur hann úr burturkasti og máling gjørt Salvation Mountain, sum eg avmyndaði í 2008. Eitt sjáldsama hugfarsligt ferðamál. Men aftur til kalda Kaldbak. Her ber til at baða í heimagjørdum potti, sum er hitaður við innbygdum ovni. Potturin stendur við bryggjuna, har borð eru sett upp og ein stigi er settur á bryggukantin og niður í svalliga sjógvin. Aftur eitt ferðamál.
Og komin til Havnar er nýggja fløgan Room (Tutl 2012) við Eivør komin í FK handilin í Hoyvík. Tíggju nýggir sangir á enskum. Myndina av Eivør tók eg í Sjónleikarhúsinum í august 2009.


text:
UNG
Squash:
Squash er fyri øll ung, sum ganga í 5.-8. flokki og er annaðhvørt týskvøld í Hebron. Sí kalendaran!
Í Squash spæla vit spøl, hoyra bíbliusøgu, hava spurnarkapping, fáa ein góðan drekkamunn, práta og hugna okkum saman.
Tað er 2-4 vaksin, ið skipa fyri.
Hvat dámar tær væl við Squash?
Nomi 13 ár: Mær dámar væl at vera saman við mínum javnaldrum, at spæla spøl og hoyra søgu.
Árni 12 ár: Eg haldi, at alt er stuttligt, serliga at spæla spøl og tá vit sita og práta og hugna okkum saman.
Ungdómsbólkurin:
Ungdómsbólkurin er hvørt sunnukvøld kl 19.
Ungdómsbólkurin er fyri ung í 8. flokki og uppeftir. Ungdómsbólkurin møtist í ymiskum heimum (sí kalendaran), har vit gjøgnumganga ymisk bíbilsk evni, fáa vit ein góðan drekkamunn, práta og hugna okkum saman.
Tað eru tvey vaksin, sum eru við.
Hvat dámar tær væl við ungdómsbólkinum?
Annika Ljósheim 15 ár: Mær dámar væl at hava samfelag við onnur ung trúgvandi.


text:
Vælkomin handan føroyska ælabogan
Nordisk Kulturfond bevilger 100.000 kroner til nordisk/færøsk kulturprojekt
Pressemeddelelse I sin første bevillingsrunde 2012 har Nordisk Kulturfond bevilget over syv millioner kroner til 69 kulturprojekter, der samarbejder over de nordiske grænser. Et projekt stammer fra Færøerne, og det har modtaget 100.000 kroner. Nordisk Kulturfond har støttet et projekt om inklusion og mangfoldighed: LGBT Føroyar, Lesbian, Gay, Bisexual andRead more
Røðan hjá Rigmor Dam til aðalfundin hjá LGBT Føroyar
Um frælsi at elska Skaldið William Heinesen sigur einastaðni, at "Nutiden... begyndte så småt at fortrænge den umådelig lange og sejglivede færøske middelalder". Soleiðis var mín kensla eisini hin dagin í desember 2006, tá løgtingið við triðju viðgerð samtykti broytingarnar í revsilógini í grein 266b. Vit minnast tað øll. MáliðRead more
Dimmalætting skrivar: Gustav og vit
Tá Gustav Andersen Salinas úr sendingini, ‘For lækker til love’, ótarnaður og uttan at vekja ans kann koma til Føroyar, í frið og náðum spáka umborð á Smyril og uttan lívverjar kann standa í barrini á Tvøroyrar klubba eitt heilt kvøld. Tá hava Føroyar flutt seg meira, enn vit geraRead more
Lesarabræv: List, vísindi – ella ideologisk herferð?
So vita vit, hvat vit skulu nýta oyru og eygu til í summar! LGBT Føroyar hevur lýst við eini framsýning, sum skal vísa, at náttúran er ikki so ”hinskynd”, sum vit óupplýstu halda. Óivað fáa vit ríkiligan miðladekning av átakinum, har langt verður millum kritisku spurningarnar. Ein kann ikki ummælaRead more
Aðalfundur, Rigmor Dam og 200
LGBT Føroyar, rørslan fyri samkynd, tvíkynd og transpersónar, hevur skjótt eitt ár á baki og í tí sambandi hevur rørslan aðalfund mikudagin 18. apríl kl. 19.30 í Perluni í Havn. Síðani rørslan varð stovnað hevur verið skipað fyri tveimum stórum lýsingarátøkum, politiskum fundum, ymiskum veitslum og afturvendandi sosialum tiltøkum. HarumframtRead more
200 við til “Out Night” í Sirkus
Mikukvøldið 18. apríl kl. 19.30 verður ársaðalfundur hjá LGBT Føroyar í Perluni í Havn. Aftaná verður "Out Night" í Sirkus. Um 21-tíðina kemur tónleikabólkurin 200 á vitjan. Teir fara at loyva okkum at hoyra eitt "sneak peak" av teirra nýggju fløgu "Vendetta"...3 dagar, áðrenn fløgan alment kemur út! Komið tíRead more
Norðurlendskir pengar til seksualupplýsing í Føroyum
Dimmalætting skrivar: Norðurlendski Mentanargrunnurin hevur játtað 100.000 krónur til eina framsýning í Føroyum við listarligum og vísindaligum lýsingum av norðurlendskum djórum, sum hava homo- og biseksuella atferð. Endamálið er at upplýsa almenningin um, hvussu vítt hugtakið »normalur seksualitetur« í roynd og veru er. Norðurlendski Mentanargrunnurin hevur nú játtað meira ennRead more
Samkyndleiki er í øllum djóraríkinum
Sosialurin skrivar: 27. juli verður skrúðgongan Faroe Pride í Havn, og sama dag letur upp ein framsýning um margfeldi í djóraríkinum, millum menniskju og millum djór. Veitst tú av, at fleiri tjøldur eru samkynd, á sama hátt sum seyður, hundar, kettur, likkur, eiturkoppar og onnur djór? Tað er útgangsstøðið íRead more
Out Night í Føroyahúsinum
Out Night í Føroyahúsinum í Keypmannahavn – Frásagnir, kjak og veitsla Føroyahúsið og LGBT Føroyar skipa í felag um eitt serligt Out Night í Føroyashúsinum á Vesterbrogade. Skrá: Kl. 18.00 Fiskasuppa Kl. 19.00 Ólavur Eysturdal bjóðar vælkomin Kl. 19.10 Mentamálaráðharrin Uffe Elbæk heldur røðu Kl. 19.20 Eiler Fagraklett sigur fráRead more
Finnur Helmsdal og Anita á Fríðriksmørk eru “Ársins hinkynd 2011”
LGBT Føroyar hevur latið Annitu á Fríðriksmørk og Finni Helmsdal, sála, heiðursløn fyri teirra arbeiði at gera Føroyar til eitt betri og rúmligari samfelag LGBT Føroyar, sum arbeiðir fyri at bøta um rættindi hjá samkyndum, tvíkyndum og transpersónum, hevur latið virðislønir til fólk, sum hava gjørt eitt stórt og munadygtRead more


text:
Feløgini í Samtak eru Føroya Arbeiðarafelag, Klaksvíkar Arbeiðskvinnufelag, Klaksvíkar Arbeiðsmannafelag og Føroya Fiskimannafelag. Ætlanin er at savna fleiri fakfeløg í Samtak. Fakfeløgini hava nógv felags áhugamál at virka fyri, tí er sjálvsagt, at samstarvað verður.
Tað er ikki ætlanin, at Samtak skal avloysa feløgini, tvørturímóti skal Samtak arbeiða á yvirskipaðum stigi og taka viðkomandi arbeiðsmarknaðarspurningar upp. Til ber at lesa meir um visjónir hjá Samtak undir breddanum Samtak.
- Tað eru fýra feløg í Samtak, sum tilsamans hava uml. 5.500 limir.
- Tey fýra feløgini eru millum elstu fakfeløg í landinum.
- Tað eru omanfyri 50 fakfeløg í Føroyum
Føroya Fiskimannafelag var stovnað 1911.
Føroya Arbeiðarafelag var stovnað 1925.
Klaksvíkar Arbeiðsmannafelag var stovnað 1923
Klaksvíkar Arbeiðskvinnufelag var stovnað 1931


text:
Í dag fleyg ein flugufrensur millum bøkurnar á arbeiðsplássinum. Eina løtu seinni kom hann aftaná mær inn á kontórið, flugfrensurin, sum tey á Eiði siga um skinflugu, ið er fluga av ættini Calliphora.
Jens-Kjeld Jensen í Nólsoy hevur savnað skinflugur av fleiri sløgum úr øllum landinum flestu mánaðir í árinum. Hann sigur, at hetta er ein vanlig skinfluga Calliphora vicina og vísir til vísindaliga grein í Norwegian Journal of Entomology í 2013 um flugur í Føroyum.
Saman við Jógvan Fróða Hansen og Ámundi Nolsø, hevur Jens-Kjeld Jensen savnað, kannað og skrásett ikki færri enn 3827 flugur í Føroyum. Í greinini eru tær býttar í fimm sløg, við hesum latínsku frámerkjum: Calliphora vicina Robineau-Desvoidy, 1830, Calliphora uralensis Villeneuve, 1922, Calliphora vomitoria (Linnaeus, 1758), sum fyri fyrstu ferð er funnin í Føroyum, Cynomya mortuorum (Linnaeus, 1761) og Protophormia terraenovae (Robineau-Desvoidy, 1830).
Kanska eru hesar fimm fluguættirnar orsøkin til heiti á sanginum Fimm feitar flugur.
Eitt undirslag av heygsmanninum Rossafirvaldi (Abromias assimilis (Doubleday, 1847) er kallað eftir Jens-Kjeld Jensen og ber navnið jenskjeldi.
Á arbeiðsplássinum samdust vit tó skjótt um at drepa dagsins granskingarevni, flugufrensin, innan hann legðist í eitt gott tjógv í grannalagnum. Sigst, at flugur koma higar við innfluttum vørum heilt frá graslíki til høsnafóður.


text:
Tíðindi
29. desember 2017
NFSP (Nordiska Forbundet for Specialpædagogik) hevur ráðstevnu triðja hvørt ár. Hendan ráðstevnan er ætlað okkum, ið arbeiða við børnum og ungum, alt frá vøggustovu til studentaskúla. NFSP kann hátíðarhalda sín 100 ára dag í næstum, og á fyrsta sinni verður ráðstevnan hjá felagsskapinum í Føroyum. Ráðstevnan verður hildin í apríl í 2019.
Í novembur hevði NFSP stýrisfund. Stýrið er farið undir fyrireikingarnar til ráðstevnuna. Evnið á stevnuni í Føroyum er sálarheilsa. Sálarheilsa er eitt stórt øki, men vit í fyrireikingarbólkinum, saman við stýrinum, ynskja at fáa stevnuna í Føroyum so áhugaverda og viðkomandi, sum til ber.
Í sambandi við stýrisfundin hjá NFSP vóru vit so heppin at verða boðin á skeið hjá Danmarks forening for specialpædagogik. Á hesum skeiðinum fingu vit vitan um angist hjá ungdómi, sum sjálvsagt hevur stóra ávirkan á sálarheilsuna. Har fingu vit innlit í ungdómslívið, verkætlanina “SKULK”, angist hjá børnum og ungum, og at enda vóru framløgur um, hvussu tey hava arbeitt við børnum og ungum, ið hava havt ella framhaldandi hava skúlatrupulleikar.
Tað er eingin loyna, at vit liva í eini tíð, har børn og ung hava heilt aðrar møguleikar, enn vit vaksnu høvdu, tá ið vit vuksu upp. Tíverri hava hesir víðkaðu møguleikar eisini vansar við sær. Vit gerast varug við alt fleiri børn og ung, ið av ymsum orsøkum stríðast við angist. Ein partur av angist er íborin og er tí skilagóður at hava, men tá ið angistin fær valdið og forðar okkum í at liva, sum vit ynskja, gerst tað ein trupulleiki. Angist hevur stóra ávirkan á sálarheilsuna; tí er hetta evnið viðkomandi fyri ráðstevnuna, sum verður í Føroyum.
Lise Andersen, sálarfrøðingur, vísti á, at vit møta alt fleiri børnum og ungum, ið ikki duga at avlesa andlitsbrøgd. Hetta kann vera avleiðing av, at bæði børn, ung og vaksin brúka meira tíð til at avlesa skermar, enn at hava fysisk sambond. Hon vísti eisini á, at bæði í barnagørðum og skúlum verður oftari tørvur á undirvísing í “stig fyri stig” og øðrum líknandi.
Lukkutíð duga vit betur at síggja tørvin hjá einstaka barninum, og vit vilja hjálpa og vegleiða, heldur enn at tillaga barnið. Hetta kann tó vera avbjóðandi og trupult. Angist, harðlig atferð, frástøða og mangt, mangt annað er at síggja hjá børnunum, og tað kann vera ómetaliga trupult at finna út av, hvussu vit hjálpa hesum børnum og ungu.
Í Danmark hava tey royndarkoyrt verkætlanina, “SKULK”, har tey arbeiddu við børnum, sum av ymiskum orsøkum ikki megnaðu at koma í skúla. Endamálið var at fáa børnini aftur í flokkin og at trívast saman við floksfeløgunum. Hesi børn høvdu ymiskar avbjóðingar, og verkætlanarbólkurin royndi ymiskt fyri at hjálpa einstaka barninum. Hetta var áhugavert, men eisini trupult. Í summum førum eydnaðist arbeiðið væl, og í onkrum føri minni væl ella als ikki.
Ein av grundarsteinunum undir sálarligari heilsu er at hoyra til. Tí hevur tað týdning, at vit kenna okkum sum ein part av tí bólki, vit eru í, bæði í barnagarðsstovu, skúlaflokki og í studentaskúla. Um vit ikki kenna okkum sum ein part av bólkinum, hava vit hug at taka okkum burtur frá honum. Tí hevur hetta arbeiðið alstóran týdning, og vit mugu útbúgva okkum sum best á hesum øki. Ráðstevnan hjá NFSP verður ein góður møguleiki hjá okkum, ið arbeiða við børnum og ungum, at leita okkum vitan á hesum øki.
Skúlablaðið
Pedda við Stein gøtu 9
100 Tórshvn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
- Tíðindi, mentan og ítróttur
»Bumbuflogfarið á Nakki«
Tak niður
Harry M. Williams, ið slapp frá hendingini við lívinum, var skjútti og fjarritari. Sjónvarpið hevur vitjað Mr. Williams, sum býr í Onglandi og sum nú er 87 ára gamal.
Umborð á einum líknandi bumbuflogfari á Imperial War Museum, sigur Mr. Williams frá hendingini. Við gomlum myndum frá krígnum, umborð á líknandi bumbuflogfari, og við at flúgva somu leið yvir Hvalba og ímóti Nakki, hava vit roynt at endurskapa ein part av hendingini.
Lagt til rættis: Zacharias Hammer.


text:
Fransktbókin er gjørd til lærugreinina franskt á miðnámi.
ISBN: 978-99918-2-227-3
© Rithøvundurin, Systime A/S 2012, týðarar og Nám 2016
Avrit og onnur endurgeving av hesum verki ella av pørtum er einans loyvd sambært galdandi reglum í lóg um upphavsrætt ella innan karmarnar av avtalu við Copydan. Øll onnur nýtsla krevur skrivliga avtalu við forlagið.
Boð um villur, uppskot o.a. kunnu sendast við at trýsta á "Sig tína hugsan" í niðasta høgra horni í sBókini.
Har einki annað er tilskilað, eiga forlagið Systime og rithøvundurin rættindini til myndir.
Umframt at týða fronsku mállæruna og allar orðafrágreiðingarnar, har Hanna Jensen og Hallgerð Brim eisini tillagað partar í tekstunum, har danskar søgur vóru í upprunaligu útgávuni. Í partinum um ítrótt eru landsliðsdystirnir millum Føroyar og Frakland tiknir við, og í partinum í ferðing eru nøvnini á persónum broytt, soleiðis, at tað eru føroyingar, sum ferðast í Fraklandi, í staðin fyri danir.
Føroysku tillagingarnar í tekstunum hoyrast tó ikki, sum er, í ljóðbrotunum. Ljóðbrotini verða ætlandi broytt seinni.
Les um atgongd og trygd undir teknisku lýsingini í sbok.systime.dk.
Í onkrum føri hevur ikki borið til at funnið rættindahavara. Um vit á tann hátt hava gjørt okkum inn á upphavsrættin, er hetta hent ótilætlað. Lóglig krøv í hesum sambandi verða sjálvandi nøktað á sama hátt, sum tá vit hava fingið loyvi frammanundan.


text:
Námsætlan
Skapandi evni
Endamálið er:
At barnið
- mennir sína skapanargleði.
- fær eyga á og virðismetir vakurleikan/estetikkin.
- mennir hugflogið og evni til nýhugsan.
- kann vísa síni skapandi evni við tilfari, leikum, dansi, tónleiki o.ø.
Tiltøk:
Rúmini eru innrættað við tí endamáli, at eggja barninum til at bera seg fram, skapa og brúka sítt hugflog .
Hetta verður gjørt við at:
- hava ymiskt skapandi tilfar og amboð í barnahædd, hóskandi til barnsins menningarstig
- barnið lærir at brúka ymiska tilfarið og amboðini
- hava kveikjandi myndir á vegginum í barnahædd
- hava leikur inni og úti, ið eru mennandi fyri skapandi evni og hugflog, soleiðis at barnið kann byggja og skapa ymiskt, ið ikki er givið frammanundan.
Vit bjóða barninum ymiskar estetiskar upplivingar við list, náttúru og mentan.
Hetta verður m.a. gjørt við at:
- vitja søvn og mentunarlig tiltøk
- fara ymiskar túrar, har dentur verður lagdur á djúphugsan og at leggja til merkis
- dansa, syngja, lurta eftir tónleiki, spæla sjónleik v.m.
Børnini skulu eggjast til at greiða frá sínum skapandi arbeiði, royndum og upplivingum. Hetta verður gjørt fyri at fáa íblástur frá hvørjum øðrum og eggjar til at menna verandi arbeiði/evni.
Mál og samskifti
Endamálið er:
At barnið
- ognar sær góðan føroyskan málburð
- fær umstøður at ogna sær flest møguligar hættir at samskifta við
- fær eina uppliving av bókstøvum, orðum, skrift, hugtøkum og symbolum
- kann orða seg í spæli, sangi og søgu
- dugir at brúka sítt kropsmál og andlitsbrøgd.
Tiltøk
Stovnurin er eitt málsligt mennandi umhvørvi har:
- tøl, orð og bókstavir eru ein sjónligur partur av gerandisdegnum
- barnið fær møguleika at skriva, lesa, telja o.s.fr.
Tann vaksni er ein málslig fyrimynd fyri barnið, og tí er neyðugt at tann vaksni
- gevur sær stundir til at práta við børnini
- hugsar um egnan málburð og brúkar eitt jaligt, virðiligt og fjølbroytt orðaval og rættar bendingar.
Í okkara virksemi hava vit javnan:
- sang, rím, ramsur og skjaldur, søgur og skemt
- samlingar til viðgerð av ymiskum evnum, kunning, samtalu, sangi, spæli o.a.
Vit leggja dent á:
- at barnið fær møguleika at siga frá sínum hugsanum, tørvi, kenslum, ætlanum og avgerðum við at samskifta jaligt og virðiligt við onnur børn og vaksin
- at øll børn fáa hjálp til samskifti, hóskandi til teirra tørv.
Nøkur børn læra málið betur kropsliga, sansaliga og við at minnast tað, tey síggja. Tað er okkara uppgáva at finna vegin til málsligu menningina hjá tí einstaka barninum.
Kroppur og heilsa
Endamálið er:
At barnið:
- mennist rørsluliga og sansaliga
- fær eina góða kropsfatan
- verður tilvitað um heilsugóðan kost
- gerst varugt við týdningin av reinføri
- fær hvíld.
Tiltøk:
Stovnurin skal vera eitt rørsluliga og sansaliga avbjóðandi umhvørvi bæði innandura og uttandura, har barnið fær møguleika at, og verður styrkt við at:
- Reiggja á ymiskar mátar, klíva, ganga á ósløttum lendi, venja javnvág, spæla bólt, sápubløðrur, súkkla v.m.
- Spæla við tilfar við ymiskum samansetingum og formi, s.s vatn, sand mold, rís, mjøl, deiggj, máling, leir o.a.
- Spegla sær, síggja/spæla við ymiskt tilfar um mannakroppin bæði innaní og uttaná
- lata seg í og úr.
Heilsugóður kostur
Tey vaksnu skulu vera tilvitað um heilsugóðan kost og at geva børnunum góðar matvanar. Soleiðis at børnini hava orku til at mennast.
Børnini skulu somuleiðis blíva tilvitað um heilsugóðan kost, og hvat góður matur ger við teirra krop.
Sansir
Fyri at styrkja um rørslu, sansaskipanina og javnvágina hjá børnunum, skulu børnini ganga á ymiskum lendi, steinum, klintra, ganga gjøgnum sítt gras, kava v.m.
Somuleiðis skulu vit hava amboð til at menna grovrørslur innandura og uttandura, t.d. bóltar til ymiskt endamál.
Og amboð at menna fínrørslulagið, sum t.d. deiggj, vatn, perlur, máling, skrúvuamboð, ymiskt at trýsta v.m.
Tann vaksni skal :
Seta orð á ymiskar kropslutir í gerandisdegnum og gjøgnum spæl.
Verða tilvitað um, at kropsligt samband er ein týdningarmikil partur av sansaskipanini hjá barninum.
Reinføri hevur týdning fyri sosiala lívið hjá barninum, minkar um smittuvanda og betrar harvið heilsuna.
Frísk luft er somuleiðis heilsufremjandi.
Tí skulu vit leggja dent á
- at vaska sær um hendurnar áðrenn máltíðirnar, aftaná at vit hava verið á vesi og annars eftir tørvi
- Hava fríska luft inni
- at børnini dagliga eru úti og spæla.
Náttúra og tøkni
Endamálið er:
At barnið:
- fær møguleika at nema sær kunnleika um náttúru og náttúrufyribrigdi
- fær møguleika at nema sær kunnleika innan alis-, evnafrøðiligar og matematiskar spurningar/hugtøk
- lærir at ferðast í náttúruni og virða djór, vøkstur og umhvørvi.
Tiltøk:
Stovnurin hevur eitt fjølbroytt uttanduraumhvørvi, har vit hava sett blómur, runnar, kryddplantur og rabarbur niður.
Ein partur av garðinum er meira hagakendur, har blómur, gras og lyngur sleppur at vaksa, og har smákykt liva. Hetta eru børnini dagliga ein partur av, líkasum tey eru partur av tí føroysku náttúruni.
Inni hava vit bøkur um djór, plantur o.a.
Skipað tiltøk:
- túrar í nærumhvørvinum t.d. Sandágerð, Sandá, í hagan og umhvørvið beint uttan um garðin
- verkætlanir, ið kunnu snúgva seg um ávís djór, árstíðir, vatn o.a. har børnini fáa høvi at granska ymiskt í náttúruni ella á stovninum
- Grækarismessuhald, har vit saman brenna bál, syngja tjaldurssangin og eta saman
- Stovnurin hevur ymiskt tilfar s.s. ymisk íløt, vektir, lodd, rís, sand og vatn. Soleiðis fáa børnini møguleika at arbeiða við rúmd, tyngd, ymiskum formum og støddum.
Tann vaksni skal:
- Geva sær stundir at kanna nágreiniliga saman við børnunum og práta við tey um ymiskar spurningar, sum taka seg upp
- vera ein góð fyrimynd og fara væl um í náttúruni
- kunna vera úti í nærum øllum veðri saman við børnunum
- kunna loyva barninum at hugdýpa seg og gera egnar royndir (vera aftanfyri)
- kunna stuðla undir virksemi hjá barninum, tá hetta er neyðugt (vera við síðuna av)
- kunna vísa á eitthvørt til at skapa forvitni/áhuga (vera frammanfyri).
Persónligir førleikar
Endamálið er:
At barnið lærir
- Innliving, so barnið er ført fyri at seta seg inn í støðuna hjá øðrum
- Sjálvvirðið. Barnið upplivir; eg eri, sum eg eri, og tað er gott
- Tolsemi. Barnið lærir at rúma ymisleikum
- Dirvi. Barnið torir at taka ímóti avbjóðingum
- Skapanarevni. Barnið lærir at finna loysnir á avbjóðingum
- Sjálvbjargni. Barnið hevur ávirkan á sín dag og sítt lív á dagstovninum.
Tiltøk
Stovnurin er eitt mennandi umhvørvi, har:
- Arbeiðið er væl skipað
- Tann vaksni hevur eina góða og sunna barnaáskoðan, ið er í tráð við málini á stovninum
Starvsfólkið er ein fyrimynd fyri barnið, og tí er neyðugt at, tað:
- Hevur umsorgan, er siðiligt og positivt í orð, talu og gerðum
- Virðir og rúmar børnum og sínum starvsfeløgum.
Í okkara virksemi hava vit javnan:
Virksemi, har barnið sleppur at royna seg sjálvt og hava ávirkan á sítt lív.
Vit leggja dent á:
- At lurta eftir barninum og teirra vilja
- Sjálvsøkni og felagsskap
- Rúma teimum og nøkta teirra tørv.
Sosialir førleikar
Endamálið er:
At barnið
- Sær seg sjálvt sum ein part av bólkinum
- Dugir at virða onnur, og at vit øll eru ymisk
- Dugir at vísa umsorgan fyri sær sjálvum og øðrum
- Megnar at spæla saman við øðrum
- Megnar at samskifta við onnur á hóskandi hátt og siga frá.
Tiltøk
Stovnurin er eitt sosialt mennandi umhvørvi har:
- Vit hava tiltøk, leikur og onnur amboð, sum eru við til at stimbra menningina hjá børnunum
- Vit eru virðilig bæði í talu og atburði ímóti børnum, foreldrum og starvsfólkum.
Tann vaksni er ein góð fyrimynd fyri barnið, og tí er neyðugt, at tann vaksni hevur fólkaligan og siðiligan atburð.
Í okkara virksemi hava vit javnan:
- Virksemi, har vit læra at vera saman, loysa ósemjur og vísa virðing fyri hvørjum øðrum.
Børn við góðum sosialum førleikum fáa fleiri vinir, tey vera glað og styrkja um sína sjálvsfatan og sjálvsálit. Tey fáa fleiri sambond, sum styrkir um trivnaðin.
Siðir og mentan
Endamálið er:
- at børnini gjøgnum ymisk og afturvendandi tiltøk fáa høvi til at uppliva og læra um mentan í Føroyum og her á stovninum.
Tiltøk:
Vit leggja dent á, at børnini læra um serføroyskar merkisdagar v. m.
Skipað verður m.a. fyri:
- Grækarismessuhaldi
- at tekna og tosa um Merkið dagarnar undan flaggdegnum
- føroyskum dansi
- lærandi løtur um tjóðarblómuna Sóljuna, og tjóðfuglin Tjaldrið.
- sangløtum.
Vit fara til ymisk mentunarlig tiltøk/støð sum t.d.
- Konsertir
- Sjónleik
- Framsýningar
- Søgulig støð
- Minnisvarðar/standmyndir
- Ymisk søvn
Uppskot til støð/túrar:
- Fornminnisavnið, Listasavnið, Kirkjubø, Boysensgarður, Smiðan í Lítluvík, Østrøm, Norðurlandahúsið, Skansin, Tingið, Tinganes, Argjaskot, Risastova, Andrass á Argjum, Bókasavnið, Kongavarðarnir, Reynsmúlalág.
Stovnsmentan
Stovnurin hevur eisini síni egnu afturvendandi tiltøk m.a.
Sólarkaffi, tá sólin aftur skínur inni í okkara garði.
Hugnadagur í maj/juni saman við foreldrum.
Summarveitsla /garðdagur.
Ítróttardagur.
Valdøgurðar.
Páskir.
Føstulávintshald og føroyskur dansur.
Grækarismessuhald.
Flaggdagur.
Árlig útferð við børnum.
Føðingardagur stovnsins.
Felags foreldrafund í oktober.
Jólaveitsla.
Eisini skipa vit sjálv fyri sjónleikum o.ø. í barnagarðinum, har antin starvsfólkið ella børnini framføra. Av og á, til serlig høvi, fáa vit vitjan av onkrum, sum framførir sjónleik, dukkusjónleik ella annað undirhald.


text:
Annað
VERKÆTLAN
Skriva tína verkætlan saman við Mest
Virksemið hjá MEST umfatar í høvuðsheitum at smíða, umbyggja og umvæla skip – og at framleiða útgerð úr rustfríum stáli til vinnuna á sjógvi og á landi. Virkisøkini eru í høvuðsheitum:
• Skipasmiðjuvirksemi hjá MEST Tórshavn og MEST Skála
• Framleiðsluútgerð til vinnuna á sjógvi og landi hjá MEST Runavík
• Offshore tænastur og arbeiðsmegi til oljuvinnuna umvegis PAM Offshore Service
Á MEST hava vit stóran áhuga í at samstarva við lesandi, ið skriva viðkomandi uppgávur.
Kontakt persónur: Richard Martin Mortensen
Telefon: 791158
Teldupostur: rmm@mest.fo
Lagt út: 27. desember 2016
Evni:
Bygging
Annað


text:
Fleiri íslendskir miðlar hava lagt til merkis, at føroyingar gjørdu fitt burturúr, at grannarnir í útnorði spældu sín fyrsta landsdyst í einum endaspæli í fótbólti.
Bæði Morgunblaðið og Vísir halda, at tað var stórt at síggja føroyingar sýna so stóran áhuga. Miðlarnir hava myndir frá Vágsbotni, har skipað varð fyri sýning av dystinum á stórskíggja.
- Íslendska landsliðið fær stóran stuðul víða um heimin, og har eru okkara frændur í Føroyum einki undantak. Fjølment var í miðbýnum, og sum sæst, vóru grannar okkara glaðir um úrslitið og fegnaðu væl og inniliga, tá ið dómarin bríkslaði dystin av í kvøld, skrivar Vísir millum annað.
Morgunblaðið skrivaði somuleiðis frá hendingini, har eini 300 fólk savnaðust í Havn. Á Ingolfstorgi í Reykjavík vóru túsundtals fólk savnað at fylgja íslendska landsliðnum.
Næsti dysturin hjá Íslandi verður leygardagin kl. 17 móti Ungarn. Ungarn vann óvæntað á Eysturríki í fyrsta dystinum og er á odda í bólki F.


text:
KONDENS KETIL
Kondeserandi Blustar ketil
Kondenserandi ketlarnir eru sera væl móttiknir á føroyska marknaðinum. Talan er serliga um Bluestar 30 Navien ketilin, sum bæði er bíligur og tann mest orkusparandi ketilin á føroyska marknaðinum. Bluestar er heimsins størsti ketlaframleiðari við eini framleiðslu upp á 6.000 ketlar um dagin. Bluestar Navien lýkur øll tey strangastu umhvørviskrøv og ketilin, sum varð góðkendur í Danmark í oktober 2013, er gjørdur til okkara norðurlendska veðurlag.
Kondenserandi ketilin fyllir lítið, er lættur at montera og sær út sum eitt køliskáp. Hann hevur innbygda oljufýring og brúkar umleið tað hálva av hvat ein vanligur ketil brúkar. Bluestar Navien er ein A-ketil, sum endurnýtir roykin sum fer út í roykrørið. Bluestar Navien er ein fult kondenserandi A-ketil, sum liggur á eini virkningsgrad omanfyri 100 prosent og útnyttar oljuna heilt optimalt. Ketilin hevur innbygdan spiral, sum framleiðir nokk av heitum vatni til bæði brúsu og baðikar.


text:
30. apríl
30. apríl er dagur 120 í árinum í gregorianska kalendaranum (dagur 120 um skotár er). 245 dagar eru eftir av árinum.
Hendingar[rætta | rætta wikitekst]
- 1945 - Adolf Hitler ger sjálvmorð.
- 1998 - Løgtingsval
- 2002 - Løgtingsval
- 2013 - Willem-Alexander av Niðurlondum varð innsettur til kong av Niðurlondum
- 2013 - Eftir at hava verið gíslar hjá somaliskum sjórænarum í 838 dagar vóru tveir danskir sjómenn, Søren Lyngbjørn og Eddy Lopez og fýra filipinskir gíslar latnir leysir.
Føðingar[rætta | rætta wikitekst]
Andlát[rætta | rætta wikitekst]
- 2012 - Alexander Dale Oen, norskur elitusvimjari, heimsmeistari í 100 m bringusvimjing
- 1945 - Adolf Hitler


text:
Sunnudagin 6. september í 1891 varð nýggja kirkjan í Skálavík vígd. Og nú tað um vikuskiftið fara at vera júst 125 ár síðan, verður hátíðargudstænasta hildin í kirkjuni komandi sunnudag.
Jógvan Fríðriksson biskupur prædikar, og harumframt luttaka fyrrverandi sóknarpresturin Jákup Reinert Hansen og Havstein Klein, sóknarprestur. Ingibjørg Hansen og Ólavur Jakobsen syngja og spæla, og Tórshavnar manskór syngur. Gudstænastan verður eisini sjónvarpað.
Í 1890 varð avgjørt at ríva niður ta gomlu kirkjuna, sum var illa farin í einum stormi. Táverandi presturin Jørgen Falk Rønne bað um, at nýggj kirkja varð bygd. Hann segði sum var, at gamla kirkjan var óbrúkilig, og bað um at hon var tikin niður, áðrenn vindurin fór við restini.
Christian Davidsen av Sandi teknaði nýggja kirkju. Ætlanin var, at hon skuldi byggjast úr timbri, men Jákup á Bakkanum, handilsmaður í Húsavík, bjóðaði sær til at gera hana úr gróti í staðin. Tikið var av hesum tilboði. Við sær til grótarbeiði hevði hann Joen Johannesen og Hans Anthoniussen, báðir úr Húsavík. Timburarbeiðnum tók Peter Johannesen av Reyni úr Havn sær av, og smiðir vóru Hans í Mortansstovu úr Havn og Óli Mortensen av Argjum. Kirkjan gjørdist 24x12 alin, og bríkirnar vóru 24 í tali, skrivar J.P. Gregoriussen í bókini "Yngru hválvkirkjurnar".
Kirkjan varð vígd tann 6. september 1891. Pastor Madsen úr Norðstreymoy las inngangsbønina og Evensen próstur helt vígslutaluna.
Eftir hátíðargudstænastuna nú komandi sunnudag verður almennur døgurði fyri øllum bygdafólkunum niðri á Keldu, har Jákup Reinert Hansen, fyrrverandi sóknarprestur, eisini hugleiðir.


text:
Venja til leikaløtuna 2015
- Details
- Útgivið tann 18 November 2015
- Skriva hevur Hjørdis Verlandsdóttir Johansen
Í løtunið venja útvið 20 børn, sum ganga til drama og teatur á Dramaverkstaðnum, til Leikaløtuna 2015Allir leikarir eru hugagóðir og møta væl upp Tey eru úr 6 til 22 ára gomul.
Í ár vera tað leikirnir Lítla Kurla og Glerpípudrotningin í Glerheljum á skránni.
Umframt leikirnar, verður Søgan eisini søgd, har kunnu áskoðarir væl spæla við
Vit gleða okkum til 6. desember, tí tá er ætlanin at byrja at sýna fram.
Leikaløtan er væl egnað til børn úr 2-3 ára aldri og annars allar barnligar sálir
Smábørn (2 til 6 ár) skulu vera saman við vaksnum!
Sýningar verða kl 18.00 og 19.30 Leygardag og sunnudagar, gerandisdagar eru sýningar kl 18.00.
Atgongumerkir fáast í Kunningarstovuni í viku 49.
Øll eru hjartaliga vælkomin Vit gleða okkum at spæla fyri tykkum .


text:
Putin vil hava russar at fáa fleiri børn
Stjórnin í Moskva hevur kunngjørt eina ætlan at økja barnsburðaravlopið hjá Ruslandi og skjýtur upp at brúka 60 miljardir kr at menna fólkatalið í landinum.
Rusland hevði frægari burðartøl til 1991, tá fólkatalið í núverandi Ruslandi toppaði við 149 mió fólkum.
Síðan tá er íbúgvatalið komið niður á 144 mió, og verandi afturgongd kann enda við, at bert 107 mió fólk búgva í hesum heimsins størsta landi í 2050.
Tað hóttir russisku tjóðina líka nógv, sum at evropeisk lond hava minkandi fólkatal, tí hvør kvinna fær bert 1,5 barn í miðal. Hetta er galdandi heilt úr Íslandi til Grikkalands. (Føroyar eru einasta undantak: 2,6 børn pr. kvinnu.
Vandin hjá okkum er, at islamar og afrikarar hertaka Evropa, so livistøðið og búskapurin falla, og tað førir til borgarakríggj: Tey vinstrahallu og tey fremmandu í parti móti okkum, sum vilja varðveita Evropa sum Vestanland.
Vandin hjá Ruslandi av fallandi fólkatali er, at 2/3 av landinum liggur eystan fyri Uralfjøllini, og har búgva bert 15 míó russar av kaukasiskum uppruna.
Sibiria við tess risa ráevnum og fólkatómu víddum verður hersett av Kina við tess 1.5 mia íbúgvum og vaksandi ídnaði, ið hungrar eftir lendi og ráevnum.
Putin hevur lyft lokið av nevnda uppskoti til frama fyri fólkavøkstur, og eitt átak er 18 mánaða barnsburðarfarloyvi við løn fyri fyrsta barnið, og so fíggjarstuðul til rentur og avdráttir av húsalánum hjá foreldrum, ið fáa 2. og 3. barnið.
Putin boðaði frá hesi vakstrarætlan í fólkatali, samstundis sum hann stillaði upp til komandi forsetaval í ár, 2018, og forsetin væntar, at ein slík útgjaring tølir avkvøður til sín.
Tað er í hvussu er atfinningin frá andstøðuni. Nú fáa vit at síggja.
Rusland er ikki einsamalt í hesi neyð við fallandi fólkatali. Pólska stjórnin hevur havt eitt lýsingaátak í sjónvarpinum, har hon eggjar pólendingum til at læra av kaninunum, ið liva grønt, røra seg nógv og fáa nógvar ungar.
Japan er í somu støðu við fallandi fólkatali. Ein millión fólk verða færri í Japan hvørt 5. ár, og í 2050 búgva bert 85 mió fólk í Japan, móti 129 nú.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Tað gerst alt meiri vanligt at síggja hesi lýsingarskeltini um landið. Men eru tey lóglig?
Eitt mál er fráboðað til politiið sum brot á náttúrufriðingarlógina og er málið nú endað í rættinum.
Meldarin metir hetta brot á § 5 í náttúrufriðingarlógini. Aðrir halda ikki, at lýsingarskeltini eru umfataði av nevndu lóg.
Mįliš snżr seg fyrst og fremst um lżsingarskeltiš viš rundkoyringina ķ Kollafirši (myndin undir her)
sum privatir eiga. Skeltiš hevur stašiš uppi ķ nųkur įr og meta eigararnir ikki, at lżsingarskeltiš er umfataš av oršingini ķ nįttśrufrišingarlógini § 5, sum sigur: "Allar śtilżsingar burtur frį gųtum, vegum og plįssum į tęttbygdum stųšum eru ikki loyvdar. Undantiknar eru kortini lżsingar višvķkjandi eini vinnu ella einum virki, sum er beinleišis bundiš at teimum og ikki eru ov įleypandi ķ landslagnum.
stk. 2. Slķkar lżsingar, iš samsvara ikki įsettu treytunum ķ stk. 1 skulu takast burtur, įšrenn įriš er fariš, frį tķ lógin fęr gildi.
stk. 3. Politivaldiš kann taka lżsingar burtur, sum lśka ikki treytirnar ķ stk. 1-2 og hann, sum hevur įbyrgdina, ber kostnašin.
Ósemjan snżr seg eisini um, hvųrt lżsingarskeltiš stendur ķ tęttbygdum ųki. Į stašnum er bert eitt seyšahśs og langt er til nęstu hśsini. Eftir įsetingunum ķ feršslulógini og uppsettu feršsluskeltum, liggur ųkiš uttanfyri tęttbygt ųki.
So veršur spennandi at sķggja, hvat ein óvildigur dómari heldur um mįliš.
Slķk lżsingarskelti eru voršin alt meiri vanlig ķ rundkoyringum og er eitt at sķggja ķ rundkoyringini viš Skipaneskrossin og eitt er uppkomiš viš rundkoyringina į Noršskįla. Hesi lżsingarskeltini eru viš til at fķggja raksturin av ķtróttarfelųgum. Sum skilst, so eigur hondbóltsfelagiš Tjaldur ķ Runavķk skeltiš viš Skipaneskrossin, mešan EB/Streymur eigur skeltiš viš Noršskįla.
fremra myndin er tikin į Skipaneskrossinum.


text:
Í ár eru 500 ár liðin, síðani Martin Luther festi tær 95 tesurnar á dyrnar í Slottskirkjuni í Wittenberg og soleiðis legði lunnar undir reformatiónina, sum eitt nú er grundarlagið undir Føroysku fólkakirkjuni. Tí verður skipað fyri almennum túri til Wittenberg í døgunum 10. – 15. mai. Upprunaliga er tað kirkjan í Gøtu, sum hevur tikið stig til túrin, sum nú er ein almennur túrur har øll, sum hava hug, kunnu koma við.
Flogið verður beinleiðis við Atlantic Airways til og frá Leipzig í Týsklandi. Flogtúrurin tekur umleið tríggjar tímar. Búð verður á 4 stjørnaðum hotelli í Leipzig.
Á skránni verða vitjanir til tey mest kendu støðini, har Luther virkaði í sínum lívi, men tó verður eisini tíð til óformellan hugna, har møguleikarnir eru fleiri. T.d. spælir Leipzig heima móti Bayern München meðan ferðaliðið er har. Annars verður sjálvandi skipað fyri andakt um morgunin og, um møguligt, fyri onkrari hugnaløtu um kvøldarnar.


text:
28. Okt 2017
Seinastu dagarnar hevur ljósið lýst út á næturnar í 07 Vestur-húsinum. Nógvi aktiviteturin skyldast partvíst sáttmálasamráðinum, og nú hava 10 leikarargjørt sáttmála: Høgni, Martin, Ivan, Jóannis, Petur, Asbjørn, Teitur, Uni, Niels og Hørður. Tillukku allir samlir.
23. Okt 2017
Hervið verður kallað til árliga aðalfundin, sum verður sunnudagin 12. novembur kl. 16:00 í 07 Vestur-húsinum í Sørvági. Skrá sambært viðtøkum felagsins.
19. Okt 2017
EFFO-deildin er so at siga avgjørd áðrenn ÍF og 07Vestur hittast í Fløtugerði leygardagin kl. 15. Á pappírinum er ein teoretiskur møguleiki fyri, at KÍ kann taka meistaraheitið frá Víkingi, men tann møguleikin er sera ósannlíkur.
15. Okt 2017
(Dystarfrásøgn) 07 Vestur vóru betra liðið á Dungasandi í dag, og, við trimum móti einum, vunnu vit sannførandi sigur í seinasta heimadystinum í ár. Martin og Søren skutu ávíkavist fyrsta og seinasta málið, meðan annað málið var sjálvmál.
14. Okt 2017
Í seinasta heimadystinum í ár møta vit TB/FC Suðuroy/Royn. Felagsliðið úr Suðuroy liggur nr. 6 og vit liggja nr. 9.
01. Okt 2017
(Dystarfrásøgn) Vit høvdu fleri góðar møguleikar í fyrra hálvleiki, men fingu bert tað eina málið. Beint fyri hálvleik vendu gestirnir dystinum, og so var mótbrekka. Dysturin endaði 2-3, og vit enda nú á 9. plássið, uttan møguleika at broyta støðuna.
30. Sep 2017
Tað eru fýra stig upp til niðurflytingarstrikuna, nú tríggir dystir og níggju stig eru eftir at spæla um.
24. Sep 2017
Við nýggjum venjara á síðulinjuni fingu 07 Vestur størsta úrslitið í ár í hús. Tríggjar ferðir javnaðu gestirnir, men eftir fjórða málið lukkaðu vit nótina, og hildu úrslitið heim. Tillukku øll somul!


text:
Síðstu dagarnar hevur handilsskipið Atlantic ligið við bryggju í Hvalvík. Skipið hevur tikið ímóti gomlum jarni frá IRF, sum skal til Grenå í Danmark.
Tað er gamalt jarn frá goymsluni hjá IRF á Gjánoyri, sum nú verður sent til Danmarkar til endurnýtslu. Fleiri stórir lastbilar føra jarnið av Gjánoyri til Hvalvíkar, og væntandi verða umleið 1.000 tons send avstað. Avskipað verður vanliga tvær ella tríggjar ferðir um árið.
Atlantic siglir undir føroyskum flaggi, og er enn skrásett í Streymnesi, har tað fyrr hoyrdi heima. Nú er tað Assens Skibeværft, sum eigur skipið.
Torleif Johannesen hevur tikið myndirnar.


text:
Glotti
Regluliga limatiltakið hjá Føroya Fróðskaparfelag
Aftur í heyst verður skipað fyri Glottum.
Fyrsti Glottin í heyst verður hósdagin 15. september kl. 15.00
Tá fer Hans Ellefsen, PhD granskari á Havstovuni, at tosa um ósemjuna um makrelin:
Ósemjan um Makrelin
Makrelurin í Norðuratlantshavi hevur verið deildur eftir avtalu síðan 2000. Seinastu árini er hendan avtalan farin fyri skeyti, tí makrelurin hevur broytt ferðingarmynstur, og partarnir tí ikki kunnu semjast um, hvussu hann skal deilast. Í hesum sambandi fer Hans Ellefsen at greina, hví so er og hvørjar loysnir kunnu finnast. Hetta verður greinað við búskaparfrøðiligum ástøði (game theory).
6. oktober er Bjarni Mikkelsen, lívfrøðingur á Náttúrugripasavninum, á skránni.
Símun Arge, fornfrøðingur á Fornminnissavninum, hevur framløgu hósdagin 3. november.
Og 1. desember fer sálarfrøðingurin og PhD granskarin Tóra Petersen at tosa um sína gransking.
Kristin Magnussen, PhD granskari á Fróðskaparsetri Føroya, er á skránni hjá okkum 5. januar (2012).
Yvirskipaða endamálið við fundunum er at geva limunum eitt gott høvi at hittast og geva nevndini og øðrum hugskot um, hvussu vit best gagnnýta felagið og tað tilfeingið, sum tað umboðar, umframt sjálvandi at geva hvørjum øðrum ein glotta inn í, hvat ið fyriferst av granskingarvirksemi í Føroyum.
Væl møtt!
Fróðskaparfelagið


text:
Norðdepil
Norðdepil er ein bygd á eystursíðuni á Borðoynni. Bygdin liggur beint yvirav Hvannasundi, sum er á vestursíðuni á Viðoynni. Í 1974 kom byrging um Hvannasund, so Borðoyggin og Viðoyggin vórðu samanbundnar. Í 1963 vóru tunlar gjørdir, soleiðis at koyrandi bleiv millum Norðdepil og Klaksvík. Í 1895 varð skúli bygdur í Norðdepli, og hesin er til enn, tó ganga børnini í skúla á Fossánesi frá fyrsta til sjeynda flokk og í Klaksvík í framhaldsdeildini. Norðdepil er partur av Hvannasunds kommunu.
Innihaldsyvirlit
Vinnulív[rætta | rætta wikitekst]
Í Norðdepli arbeiða tey flestu innan fiski- og alivinnuna, nakrir útróðrarmenn eru. Síðan tunlarnir komu í 1967 hava fólk í Norðdepli eisini havt møguleika fyri at arbeiða í Klaksvík og aðra staðir í landinum. Eitt flakavirki varð bygt í Norðdepli í 1963. Alibrúk eru báðumegin byrginina, sum er millum Borðoy og Viðoy (millum Norðdepil og Hvannasund).[2]
Hvalastøðin í Norðdepli[rætta | rætta wikitekst]
Í 1898 bygdu norðmenn eina hvalastøð í Norðdepli. Fyrstu eigararnir vóru Andorsen & Neumann, frá 1899 til 1912 vóru tað P. Michelsen, Sandefjord ið áttu hvalastøðina, frá 1913-1920 var eigarin A/S Suderø, tá var støði ikki í brúk. E. Abrahamsen er seinasti eigarin, hvalastøðin læt aftur í 1920.[3]
Róðrarfelag[rætta | rætta wikitekst]
Bygdirnar Norðdepil og Hvannasund eru felags um kappróðrarfelagið Norðdepils-Hvannasunds Róðrarfelag.[4] Bátarnir sum felagið eigur ella hevur átt eru: Ritan, Lokkin, Sundabáturin og Norðingur. Sundabáturin vann føroyameistaraheitið í 2004, 2007 og 2008.[5]
Minnisvarði[rætta | rætta wikitekst]
Tollaksmessudag 23. desember 2013 var ein minnisvarði avdúkaður í Norðdepli, yvir tey sum farin eru á sjónum, tann dagin vóru liðin júst 100 ár, síðani Norðdepilsbáturin fórst, saman við tveimum øðrum bátum úr Norðoyggjum – bátunum av Skarði og úr Kunoy. Hvannasunds kommuna hevði latið gera henda minnisvarðan til minnis um tey, sum farin eru á sjónum.
Minnisvarðin stendur norðanfyri kirkjugarðin, í nánd av gamla skúla í Norðdepli.
Keldur[rætta | rætta wikitekst]
- ↑ Hagstova.fo
- ↑ Hvannasund.fo, Søgan
- ↑ Savn.fo, Hvalastøðir í Føroyum 1894-1984
- ↑ Drekin.fo, Norðdepils-Hvannasunds Róðrarfelag
- ↑ drekin.fo
Depil | Fossá | Hvannasund | Múli | Norðdepil | Norðtoftir


text:
Hvat er gáloysni?
Gáloysni í ferðsluni er ein støða, har tú sum bilførari í eitt styttri ella longri tíðarbil ikki gáar um koyriuppgávuna orsakað av virksemi ella hendingum, sum eru óneyðug fyri koyringina.
Tað mesta av virkseminum inni í bilinum, ið hevur við sær gáloysni, er av slíkum slagi, ið tú kanst sleppa tær undan. Her verður hugsað um til dømis nýtslu av fartelefon, innstilling av útvarpi, GPS-útgerð, at eta/drekka, at roykja ella at leita eftir mistum lutum.
Tað eru tey, sum halda, at tað oftast er ymiskt uttan fyri bilin, ið tekur okkara uppmerksemi frá koyriuppgávuni. Veruleikin er hinvegin, at 70% av keldunum til gáloysni eru at finna inni í bilinum. Tískil er mangt, ið tú kanst gera til forða vandamiklum støðum ella vanlukkum. Sí Góð ráð.
Gáloysni kann koma fyri av mongum ymiskum, til dømis at tú:
• Tosar í telefon
• Stillar útvarpið ella GPS’aran
• Prátar við ferðafólk í bilinum
• Tendrar fløguspælaran ella útvarpið
• Sissar børn, ið larma
• Skrivar ella lesur sms
• Tosar við ferðafólk í bilinum um evni, sum krevur, at tú hugsavnar teg um tað
• Rættir barni suttuna á baksetrinum
• Ert strongd/ur og hevur tankarnar aðra staðni
Hesar støður økja munandi um vandan fyri vanlukku, tí tú reagerar ov seint og ov spakuliga í óvæntaðum støðum. Hyggur tú burtur frá vegnum, kann til dømis koma fyri, at tú ikki fært stundir at bremsa.
Kelda: DTU Transport, Institut for Transport: Distraktion i forbindelse med bilkørsel. Februar 2010.
Samanbering við rúsdrekkakoyring
Bilførarar, sum brúka handhildna fartelefon at skriva sms meðan teir koyra, eru líka gáloysnir sum bilførarar við rúsdrekkapromillu á 0,8. Hetta vísa simulatorroyndir gjørdar av bretska brúkarablaðnum, ‘Which?’.
Hendan niðurstøða verður váttað av samsvarandi australskari kanning. Hon hevði ta niðurstøðu, at lítið krevjandi samrøður við hondfríari útgerð svara til lógliga rúsdrekkapromillu (0,2). Krevjandi samrøður og tað at skriva sms svara til rúsdrekkapromillu á ávikavist 0,7 og 1.
Kelda: Trygg Trafikk


text:
Hekla goysti umleið tíggjuna hvørt ár frá 1970 til 2000, men seinastu 16 árini hevur hon verið kvirr. Nú er líkt til, at størsta gosfjallið í Íslandi aftur kann fara at gera um seg.
Sambært íslendska jarðfrøðinginum, Páll Einarsson professara, vísa kanningar, at trýstið í Hekla nú er hægri enn tað var, áðrenn tær báðar seinastu ferðirnar, Hekla goysti. Tað skrivar Vísir. Hetta merkir, at Hekla kann fara at goysa, nær tað skal vera, uttan stórvegis ávaring frammanundan.
- Hekla er eitt vandamikið gosfjall. Vit kunnu gerast vitni til eina stóra vanlukku, tá ið næsta útbrotið kemur, um vit ikki eru varin, sigur Páll Einarsson.
Ísland hevur stóra framgongd á ferðafólkaøkinum, og ferðafólk í hópatali eru á Heklu hvønn dag. Harafturat flúgva dagliga eini 20-30 flogfør yvir Heklu full við ferðafólkum.
- Hetta er ein vandamikil tíð, sum vit mugu taka í fullum álvara. Hekla er klár – nær tað skal vera, sigur Páll Einarsson, jarðfrøðiprofessari á Háskóla Íslands.